ΜΑΙΝΑΛΟ 2018-2019 - Snow Report Forum\nας ξεκινησουμε εδω τη νεα χρονια η οποια δειχνει αρκετη διαθεση να μας χαρισει ωραιες στιγμες!\nσημερα περασαμε μοια πολυ ωραια μερα στο μαιναλο.λιγος κοσμος παγωμενες πιστες,δεν ηταν πατημενες σημερα αλλα λογο κρυο ηταν μια χαρα και με το λιγο φρεσκο χιονι που ειχε ριξει πανω 3-4 εκ ηταν τελειες.\nσυννεφια με λιγη ομιχλη ψηλα και αρκετο κρυο\nγια οσους ενδιαφερονται για το περασμα της φακας στο μεγαλο δεντρο εχει σπασει ενα μεγαλο κλαδι και εχει κλεισει το διαδρομο εκει που περναγαμε κατω απο το δεντρο οποτε θελει μια μικρη παρακαμψη.εκει πρεπει να γινει κατι το καλοκαιρι για να ανοιξει ο διαδρομος αλλιως δεν θα περναει\nΠηγα χθες (τετάρτη 30 Ιανουαρίου). Οι πιστες ηταν σε μεγαλο χάλι.... Στρωμένες ήταν μόνο η μπλε του Αρκτούρου και η περιφερειακή. Όλες οι άλλες ήταν ή κλειστές ή χωράφια τελείως, απάτητες... Ο κοσμος πολύς (αργια για τα σχολεια), είχε πολύ ώρα αναμονή στο πρώτο λιφτ και αρκετή στο δεύτερο... και ύστερα από όλη αυτή την ταλαιπωρία είχες να κάνεις μόνο την περιφερειακή. Επισης, τον δρόμο ειδικά καθώς φεύγεις, δεν μπορούν να τον φτιάξουν?? βομβαρδισμένο να ήταν δεν θα ήταν σε τέτοιο χάλι.. σπαμε τα αυτοκινητα καθε φορα... Κατα τα άλλα το εισιτήριο.. κανονικό...\nΚαλημερα εχει παει κανεις τωρα τελευταια??


Εν μέσω πανδημίας το νέο αντιεκπαιδευτικό νομοσχέδιο | RethNea.gr\nΕν μέσω πανδημίας το νέο αντιεκπαιδευτικό νομοσχέδιο\nΤου ΚΩΣΤΑ ΣΤΑΥΡΟΥΛΑΚΗ*\nΦτηνός ελιγμός αποδεικνύεται η «εθνική συστράτευση» της κυβέρνησης ενόψει της πανδημίας. Εκμεταλλεύεται στο έπακρο την καραντίνα για να θεσμοθετεί σειρά από κρίσιμα αντιλαϊκά, αντεργατικά μέτρα. Θέλουν να πληρώσει για άλλη μια φορά ο λαός την περιβόητη «επανεκκίνηση της οικονομίας» και να βγουν αλώβητα τα κέρδη των λίγων από νέα κρίση.\nΤο υπουργείο Παιδείας διάλεξε την περίοδο της καραντίνας για να δώσει σε «διαβούλευση» το νέο νομοσχέδιο, που βρίσκει αντίθετο το σύνολο των φορέων της εκπαιδευτικής κοινότητας. Αντί να επιλύει, μονιμοποιεί και οξύνει τα μεγάλα προβλήματα της μόρφωσης των μαθητών και φοιτητών.\nΤο νομοσχέδιο δεν πρέπει να κατατεθεί στην Βουλή γιατί:\nΗ εισαγωγή της τράπεζας θεμάτων από την Α’ Λυκείου με «πανελλαδικού τύπου» εξετάσεις για κάθε τάξη (ακόμη κι αν ο βαθμός σύμφωνα με την υπουργό θα αρχίσει να προσμετρά στην εισαγωγή στο πανεπιστήμιο αργότερα) σηματοδοτεί την πλήρη μετατροπή του Λυκείου σε μια «εξεταστική αρένα», με ακόμα μεγαλύτερη συμπίεση του ελεύθερου χρόνου, με μεγαλύτερη επέκταση των φροντιστηρίων που ήδη τρίβουν τα χέρια τους, με μεγαλύτερη αφαίμαξη της λαϊκής οικογένειας, που ήδη στενάζει. Τα παραπάνω, σε συνδυασμό με τον περιορισμό των μετεγγραφών, αποτελούν ευθεία επίθεση στα παιδιά των λαϊκών οικογενειών, που συναντούν σοβαρές δυσκολίες στη φοίτησή τους εκτός τόπου κατοικίας.\nΗ κυβέρνηση προωθεί την εκγύμναση νέων δεξιοτήτων στα σχολεία. Τα ερωτήματα όμως είναι πολλά. Θα δημιουργηθούν υποδομές και υλικοτεχνικά μέσα για όλους τους μαθητές και δωρεάν για να τις παρακολουθήσουν; Η πείρα της πανδημίας με την ανυπαρξία μέσων έδειξε πως μόνο ισότιμη δεν ήταν η πρόσβαση στην εξ αποστάσεως διδασκαλία. Θα δημιουργηθεί, με κεντρική ευθύνη, επαρκές επιστημονικά και παιδαγωγικά περιεχόμενο ή θα μπαίνουν στο σχολείο φορείς άσχετοι με την εκπαιδευτική κοινότητα; Θα σταματήσει επιτέλους αυτή η επιμονή των κυβερνήσεων με τη «διδασκαλία της επιχειρηματικότητας», με άλλα λόγια της υποταγής των πάντων στο νόμο του κέρδους; Άραγε σ’ αυτό θέλουν να γαλουχήσουν τους μαθητές μας;\nΤο σχολείο που «χτίζεται» από τις αστικές κυβερνήσεις δεν αντιμετωπίζει τις σύγχρονες ανάγκες των παιδιών της λαϊκής οικογένειας. Οι ρυθμίσεις για την αξιολόγηση που προωθεί η κυβέρνηση με διάφορα κριτήρια -μεταξύ άλλων τα «εκπαιδευτικά αποτελέσματα»- δεν οδηγούν στη λήψη πρόσθετων μέτρων στήριξης για τα σχολεία που υστερούν. Οδηγούν σε κατηγοριοποίηση σχολείων και μαθητών και είναι απολύτως καταδικαστέες.\nΑυτά που ήδη ζούμε σήμερα και στις συνθήκες της πανδημίας, είναι το σχολείο των κενών σε εκπαιδευτικούς, των ελλείψεων σε μέσα και υποδομές, της τεχνολογικής καθυστέρησης, των σοβαρών προβλημάτων στη σχολική στέγη με το στοίβαγμα των μαθητών σε ανεπαρκή και κακοσυντηρήμενα κτίρια. Με αυτό πρέπει να ξεμπερδεύουμε μια ώρα αρχύτερα.\nΑνοίγει ο δρόμος για να μπουν και να γενικευτούν τα δίδακτρα και στα προπτυχιακά, με το πρόσχημα των ξενόγλωσσων φοιτητών, που αποτελεί συνέχεια αντίστοιχων ρυθμίσεων του ΣΥΡΙΖΑ. Στην ουσία, απελευθερώνεται περαιτέρω η αγορά κάθε είδους εκπαιδευτικών προϊόντων, προγραμμάτων σπουδών και κατάρτισης, ολοκληρώνοντας την εικόνα του Πανεπιστημίου ΑΕ.\nΣήμερα είναι αναγκαίο όσο ποτέ να τεθούν στο επίκεντρο των διεκδικήσεων:\nΕάν σχολείο που θα δίνει όλη την αναγκαία μόρφωση και τις ικανότητες που απαιτείται να έχουν οι μαθητές σήμερα, με επιστημονικό και παιδαγωγικό τρόπο. Χρειάζονται νέα σύγχρονα σχολεία, υλικοτεχνική υποδομή στήριξης των μαθητών με όλα τα μέσα. Άμεση μονιμοποίηση των χιλιάδων αναπληρωτών.\nΈνα Λύκειο που θα προετοιμάζει τους μαθητές να μπουν στην ενήλικη φάση της ζωής τους, ουσιαστικά, χωρίς να τους αγχώνει, να τους κατηγοριοποιεί, να τους κάνει «πειραματόζωα».\nΈνα πανεπιστήμιο που θα δίνει όλη την αναγκαία γνώση μέσα στο πτυχίο, χωρίς το άγχος και το κυνήγι των προσόντων για μια «θέση στον ήλιο». Να κατοχυρώνει το πτυχίο ως τη μοναδική προϋπόθεση για την ανεμπόδιστη πρόσβαση στο επάγγελμα. Που θα δημιουργεί όρους και προϋποθέσεις για την ανεμπόδιστη φοίτηση των νέων σε αυτό, με σύγχρονες κρατικές υποδομές στέγασης, σίτισης, παρακολούθησης νέων επιστημονικών εξελίξεων, με σύγχρονα εργαστήρια κ.ά.\nΑξιολογώντας με τα κριτήρια αυτά τις κυβερνήσεις της ΝΔ, του ΣΥΡΙΖΑ, του ΠΑΣΟΚ, αποδεικνύονται δυστυχώς ανεπίδεκτες μαθήσεως ούτε καν «επανεξεταστέες».\nΓι’ αυτό οι αγώνες του λαού μας, της νεολαίας μας πρέπει να ενταθούν. Γιατί του αξίζει ένα καλύτερο μέλλον και παρόν, «που από μονάχο του δεν θα ρθεί…».\n* Ο Κώστας Σταυρουλάκης είναι συνταξιούχος εκπαιδευτικός, μέλος της Ε.Π. Κρήτης και της ΤΕ Ρεθύμνου του ΚΚΕ


Πατάκι Ambiance Welcome Heart Anthra SYBDT Πατάκι Ambiance Welcome Heart Anthra\nΑρχική / Προϊόντα / Προιόντα Δαπέδου / Πατάκια Πόρτας Πατάκι Ambiance Welcome Heart Anthra\nΤο Ambiance Welcome Heart Anthra πατάκι, αποτελεί μια καλαίσθητη ποιοτική επιλογή για το σπίτι σας. Είναι κατασκευασμένο από 100% πολυαμίδιο και η βάση του από βινύλιο. Πλένεται στους 30°C και αντέχει σε εξωτερικό χώρο. Το πολυαμίδιο αναφέρεται συνήθως στη βιομηχανία χαλιών με τον γενικό όρο "νάιλον". Είναι εξαιρετικά ανθεκτικό και εύκολο στον καθαρισμό. Το πατάκι με βινύλιο αποτελείται από ένα συνθετικό στρώμα που εμποδίζει τη διαρροή της υγρασίας στο δάπεδο. Βρίσκεται κυρίως σε εμπορικές εφαρμογές δαπέδων, αλλά μπορεί να χρησιμοποιηθεί σε κατοικημένες και εξωτερικές περιοχές στις οποίες είναι επιθυμητή μια αντιολισθητική και ανθεκτική στην υγρασία επιφάνεια με μοκέτα. Το στρώμα βινυλίου συντήκεται στο πίσω μέρος για να δημιουργήσει ένα ισχυρό αλλά εύκαμπτο φράγμα.


Νταλιάνη Μαρία, ειδήσεις από την ελλάδα, ειδησεις τωρα ελλαδα, τα τελευταια νεα τωρα, τηλεοραση, live tv, live streaming, web tv - MarketNews\nΤα κάλαντα του ΣΥΡΙΖΑ\nΗ στήλη σήμερα παραχωρεί τον χώρο της στα «κάλαντα» όπως τα «έψαλλαν» στη συζήτηση για τον Προϋπολογισμό του 2018 οι ίδιοι οι βουλευτές και υπουργοί των ΣΥΡΙΖΑ-ΑΝΕΛ. Όπως φαίνεται οι πρόβες υπήρξαν σκληρές και η πειθαρχία αποτελεσματική. Τον Αύγουστο του 2018 η ελπίδα ξανάρχεται.\nΠαρασκευή, 8 Δεκ '17\nΓιατί ο Αλέξης κάλεσε τον Ερντογάν;\nΗ επίσκεψη Ερντογάν στην Αθήνα κατόπιν προσκλήσεως του Έλληνα Προέδρου της Δημοκρατίας τον οποίο όμως «ενεθάρρυνε» κατά δήλωσή του ο Πρωθυπουργός Αλέξης Τσίπρας εξελίχθηκε απρόσμενα.\nΤετάρτη, 29 Νοε '17\nΠουλάει ο ΣΥΡΙΖΑ όπλα;\nΣτον ΣΥΡΙΖΑ υπάρχει ένα πολύ συμπαθητικό στέλεχος. Χαμηλών τόνων και αφοσιωμένος. Πρόκειται για τον Πάνο Τριγάζη. Έναν ευπρεπή άνθρωπο με φυσική ευγένεια και πλήρως αφοσιωμένο στην ‘αποστολή’ του, το φιλειρηνικό κίνημα.\nΜε την ολοκλήρωση της εκλογικής διαδικασίας για την ηγεσία νέου φορέα της Κεντροαριστεράς φαίνεται πως σταθεροποιείται το πολιτικό σκηνικό σε ότι αφορά την διαμόρφωση των ήδη υπαρχόντων σχημάτων.\nΔευτέρα, 13 Νοε '17\nΉταν ένα καλό αποτέλεσμα. Οι εκλογές για ανάδειξη ηγεσίας στον χώρο που υπάρχει μεταξύ ΣΥΡΙΖΑ και Νέας Δημοκρατίας έχουν πολλαπλές μικρο-αναγνώσεις, αλλά το βασικό συμπέρασμα είναι ότι πρόκειται για ένα καλό αποτέλεσμα.\nΤετάρτη, 1 Νοε '17\nΟι αξιοπρεπείς μπάρες του ΣΥΡΙΖΑ\nΣτις 30 Ιανουαρίου του 2000 ο Κώστας Λαλιώτης ήταν μόλις πενήντα χρονών. Ήταν μια ξεχωριστή μέρα. Η πρώτη μέρα λειτουργίας του μετρό της Αθήνας εξελίχθηκε σε ένα λαϊκό πανηγύρι.\nΠέμπτη, 26 Οκτ '17\nΣιγά, η αντιπολίτευση κοιμάται\nΤο έργο θα μπορούσε να μην τελειώσει ποτέ. Η κυβέρνηση ΣΥΡΙΖΑ-ΑΝΕΛ-μερίδας Οικολόγων θα μπορούσε να είναι μια αέναη κυβέρνηση. Γιατί όχι;\nΗ τροπή που πήραν για τους ψηφοφόρους του ΣΥΡΙΖΑ τα πράγματα τον Ιούνιο του 2015 ήταν αναπάντεχη. Το περήφανο «Όχι» έγινε «Ναι», το τρίτο Μνημόνιο με βαριά μέτρα και ύψος δανεισμού 86 δις ευρώ, και η σθεναρή αντίδραση Π. Λαφαζάνη στην Βουλή οδήγησαν στην απόφαση των πρόωρων εκλογών.\nΔευτέρα, 9 Οκτ '17\nΗ αλλαγή πολιτικού φύλου των ΑΝΕΛ


Max Factor Brow Shaper |BEAUTY PATHS\nΤο μολύβι φρυδιών Brow Shaper με τη μύτη ακριβείας και με το ενσωματωμένο βουρτσάκι φρυδιών, χαρίζει τέλεια σχηματισμένα φρύδια και μεγάλη διάρκεια.\nΜολύβι φρυδιών με μύτη ακριβείας για σχηματισμό με εφέ τρίχα τρίχα\nΤο μολύβι φρυδιών Brow Shaper με το ενσωματωμένο βουρτσάκι φρυδιών, χαρίζει τέλεια σχηματισμένα φρύδια και μεγάλη διάρκεια.\nΜε το διπλής όψης μολύβι και βουρτσάκι Brow Shaper ο σχηματισμός και ο τονισμός των φρυδιών γίνεται πολύ εύκολος.\n• Η πολύ λεπτή μύτη του μηχανικού μολυβιού επιτρέπει την εφαρμογή με μεγάλη ακρίβεια και διευκολύνει στο σχηματισμό των φρυδιών.\n• Το βουρτσάκι αναμειγνύει το χρώμα στα φρύδια για ένα φυσικό look.\n• Αφαιρείται εύκολα με ντεμακιγιάζ ματιών.\n• Βουρτσίστε τα φρύδια προς τα πάνω για να διακρίνετε το σχήμα τους και σχεδιάστε τα με μικρές και απαλές διαγώνιες μολυβιές.\n• Βουρτσίστε τα προς τη φυσική τους κατεύθυνση για απόλυτα φυσικό αποτέλεσμα.\n• Αποτέλεσμα: Σχηματισμένα φρύδια σε λιγότερο από δύο λεπτά.\nMake-up Artist Tip: “Use the brow shaper to brush brows upwards first, then use the pencil tip to shape the brow.”


Τάγματα ασφαλείας και ευζωνικά τάγματα στη κατοχή – Φούιτ.gr\nΤάγματα ασφαλείας και ευζωνικά τάγματα στη κατοχή\nστα Ελλάδα 28 Οκτωβρίου 2017 12:32\nΤο φαινόμενο του δωσιλογισμού ισούται με τα τάγματα ασφαλείας, και τα τάγματα ασφαλείας ισούνται με το φαινόμενο του δωσιλογισμού. Είναι ένα και το αυτό. Είναι η άλλη διάσταση του φαινομένου του δωσιλογισμού σε πρακτικό επίπεδο, που οδηγεί στην έννοια των ταγμάτων ασφαλείας. Παλαιότερα ωστόσο, όταν μιλούσαμε για τα τάγματα ασφαλείας θεωρούσαμε ότι αυτά συνιστούσαν ένα ενιαίο φαινόμενο, χωρίς κανενός είδους πολυπλοκότητα, με κοινές διαστάσεις. Μάλιστα μέχρι πρότινος, βάζαμε τους λεγόμενους ταγματασφαλίτες- ή αλλιώς γερμανοτσολιάδες- μέσα σ’ ένα τσουβάλι, απέξω κολλούσαμε την ετικέτα τάγματα ασφαλείας και μάλιστα προνοούσαμε ώστε να ρίξουμε μέσα στο τσουβάλι και μια γάτα. Ήταν μια εύκολη προσέγγιση του δωσιλογισμού, τα τελευταία χρόνια όμως είμαστε στην ευχάριστη θέση να διαθέτουμε στα χέρια μας εξαιρετικές μελέτες, που έχουν αποδείξει ότι το φαινόμενο του δωσιλογισμού, ούτε ενιαία μορφή είχε, ούτε υφίσταντο οι κοινές αιτίες, οι ίδιοι λίγοι για τους οποίους κάποιος, την περίοδο της κατοχής συνεργάστηκε, ή επέλεξε να συνεργαστεί με τον κατακτητή. Άρα οι λόγοι και οι αιτίες της συνεργασίας με τον κατακτητή είναι διάφοροι. Η χρονική στιγμή στην παρούσα συγκυρία είναι ένας σημαντικός παράγων που θα πρέπει να λάβουμε σοβαρά υπ’ όψιν μας.\nΓια να ξεκινήσω από την τελευταία γεωγραφική περιοχή, ο χώρος της Μακεδονίας γενικότερα μας προσφέρει μια πάρα πολύ καλή εικόνα για να μπορέσουμε να κατανοήσουμε την πολυπλοκότητα του φαινομένου του δωσιλογισμού.\nΤι σημαίνει δωσιλογισμός, τι σημαίνει δηλαδή η συνεργασία με τον κατακτητή; Σημαίνει εν ολίγοις, ότι έχουμε έναν εν εξελίξει γερμανικό προπαγανδιστικό μηχανισμό, και εδώ δεν θα πρέπει να ξεχνούμε ποτέ την γερμανική προπαγάνδα, η οποία ασκείται πάνω κάτω με τον ίδιο τρόπο σ’ όλες τις κατεχόμενες Ευρωπαϊκές χώρες. Έχουμε δηλαδή κατεχόμενες κοινωνίες τις οποίες οι Γερμανοί επιδιώκουν να τις διασπάσουν. Να διασπάσουν δηλαδή το κοινωνικό σώμα σε πολύ μικρά κομμάτια, και με αυτόν τον τρόπο να εξουδετερώσουν οποιαδήποτε πιθανότητα υπάρχει να εμφανιστεί ένα ενιαίο αντιστασιακό κίνημα, το οποίο εξ ολοκλήρου θα τραφεί εναντίον των κατακτητών. Άρα, εκεί όπου οι Γερμανοί ανιχνεύουν κοινωνίες όπου έχουν εμφανιστεί προπολεμικά ρηγματώσεις- ως επί το πλείστον ο Ευρωπαϊκός Μεσοπόλεμος είναι μια περίοδος η οποία πάλλεται από αντιθέσεις, αντιπαραθέσεις και προβλήματα- εκεί οι Γερμανοί, μέσω της προπαγάνδας κάνουν το πάν να διαρρήξουν όσον το δυνατόν περισσότερο την κοινωνία αυτή. Άρα τι διαβάζουν οι Γερμανοί στις κατεχόμενες κοινωνίες, όπως η ελληνική, διαβάζουν προπολεμικές αντιπαραθέσεις, αντιθέσεις, πικρίες, αποκλεισμούς, τραγικές πολιτικές, διαβάζουν εθνοτικές ομάδες, γλωσσικές και θρησκευτικές κοινότητες, πολιτικές αντιπαραθέσεις, κοινωνικού τύπου αντιθέσεις, ακόμη και οικογενειακές προσωπικές διαφορές. Επομένως με βάση αυτό το υπόστρωμα έρχεται η γερμανική προπαγάνδα να διαστρέψει το πραγματικό περιεχόμενο του πολέμου. Ο β’ Παγκόσμιος Πόλεμος, γνωρίζουμε ότι είναι ένας πόλεμος μεταξύ των φασιστικών δυνάμεων και των δημοκρατιών του φιλελευθερισμού. Η γερμανική προπαγάνδα μεταλλάσσει το δίπολο σε έναν πόλεμο μεταξύ των Μπολσεβίκων και των αντικομμουνιστικών δυνάμεων ανά την Ευρώπη, ή των προθύμων να συνεργαστούν εναντίον του μπολσεβικισμού. Επομένως, ξεκινούμε από έναν βασικό παράγοντα ο οποίος είναι ο πολιτικός παράγοντας για να περάσουμε να δούμε για ποιόν λόγο η κυβέρνηση Ράλλη έθεσε ως βασική προϋπόθεση την δημιουργία των ευζωνικών ταγμάτων. Ήρθε λοιπόν να επιβεβαιώσει την γερμανική τάξη και ασφάλεια στην ύπαιθρο, που είχε διαταραχθεί εξαιτίας της εμφάνισης των αντιστασιακών οργανώσεων και να προσθέσει την δική της συμβολή. Δηλαδή, η κυβέρνηση Ράλλη, και ο Ράλλης προσωπικά, προσέγγισε τον γερμανικό παράγοντα, όχι από την οπτική του χειρότερου εχθρού. Θεωρούσε ότι αυτός ο εχθρός αργά ή γρήγορα, θα αποχωρούσε από την χώρα, άρα είχε στο μυαλό του τον ‘’εσωτερικό εχθρό’’, και αυτός δεν ήταν άλλος από τους κομμουνιστές και το ΚΚΕ. Αυτόν λοιπόν τον εσωτερικό εχθρό θα έπρεπε κάποια στιγμή να αντιμετωπίσει. Άρα τα τάγματα ασφαλείας, τα ευζωνικά τάγματα έρχονται ακριβώς να πληρώσουν αυτήν την ανάγκη της κατοχικής κυβέρνησης, των κατοχικών κυβερνήσεων που ουσιαστική διαβάζουν την επόμενη ημέρα. Τώρα, πόσοι απ’ αυτούς που συμμετέχουν στα τάγματα ασφαλείας γνωρίζουν το διακύβευμα του Πολέμου;\nΈχω στο μυαλό μου το τι συμβαίνει στην Πελοπόννησο κατά την διάρκεια του Εθνικού Διχασμού. Εμείς γνωρίζουμε φυσικά ότι η διάσταση Βενιζελισμός-Αντιβενιζελισμός έρχεται και εξουδετερώνεται· ξεσπά όπως το κύμα στην ακτή κατά την διάρκεια της γερμανικής κατοχής, και μετατρέπεται σε ένα δίπολο κομμουνισμός-αντικομμουνισμός, όπου αυτό το δίπολο τα χωνεύει όλα, και τις πρώην αντιπαραθέσεις. Εδώ βάζω μια οριστική τελεία. Τώρα, γιατί κάποιος που έχει έρθει το ’22 από τον Πόντο για παράδειγμα, και αναφέρομαι στους τουρκόφωνους Πόντιους που εμφανίζονται πράγματι να συνεργάζονται με τους κατακτητές κατά την περίοδο της κατοχής στην Μακεδονία- στην Κατερίνη, στο Κιλκίς, στην Κοζάνη και αλλού. Γιατί λοιπόν αυτός να δεχθεί να συνεργαστεί με τους κατακτητές, και τι είδους συνεργασία είναι αυτή; Οι αντάρτες του Πόντου, αυτοί που έχουν συμμετάσχει στο αντάρτικο του Πόντου δεν έχουν ξεχάσει την συνεργασία του Κεμάλ με τους Μπολσεβίκους, θεωρώντας ότι από αυτήν την συνεργασία οδηγήθηκε σε αποτυχία το αντάρτικο του Πόντου. Έχουν στο μυαλό τους πολύ φρέσκα τα γεγονότα του Πόντου. Έχουν έρθει λοιπόν στην Ελλάδα έχοντας χάσει την πρώτη πατρίδα τους. Μέσα σε διάρκεια 20 ετών- δηλαδή μέσα σε ένα πάρα πολύ μικρό χρονικό διάστημα ιστορικά- είναι αναγκασμένοι να λάβουν μια πάρα πολύ κρίσιμης σημασίας απόφαση για την ζωή τους, δηλαδή να συμμετάσχουν για μια ακόμη φορά σε έναν πόλεμο. Αρκετοί απ’ αυτούς, η έρευνα έχει δείξει, ότι το πρώτο τουλάχιστον διάστημα είναι δεκτικοί σε μια συνεργασία με το ΕΑΜ-ΕΛΑΣ. Κάποιοι μάλιστα, είτε πρόκειται για τουρκόφωνους Πόντιους, είτε πρόκειται για Βλάχους, ή Σαρακατσάνους, δηλαδή για συντηρητικά πληθυσμιακά κομμάτια, ενισχύουνε τον ΕΛΑΣ, μέχρι την στιγμή που η προπαγάνδα η γερμανική, μέσω κυρίως Ελλήνων αξιωματικών που βρίσκονται στο βουνό την περίοδο εκείνη, αφήνουν τεχνηέντως να διαρρεύσει η πληροφορία ότι πίσω από τον ΕΛΑΣ κρύβεται το ΕΑΜ, και πίσω από το ΕΑΜ κρύβεται το ΚΚΕ. Επομένως αυτοί αντιλαμβάνονται ότι στην ουσία ενισχύουν το ΚΚΕ. Άρα τα αντανακλαστικά τους λειτουργούν εκείνη την στιγμή προς την αντίθετη κατεύθυνση, και αντιλαμβάνονται ότι εκείνη την στιγμή έχουνε μπροστά τους εκείνον τον εχθρό που θεωρούν τον χειρότερο. Και εδώ ισχύει εκείνο που έχει γραφεί κατά κόρων, και μάλιστα έχει ειπωθεί αμέσως μετά- μεταπολεμικά, εννοώ- πως εμείς είμασταν δεκτικοί να λάβουμε όπλα και να συνεργαστούμε, ακόμη και αν αυτή η συνεργασία επρόκειτο για συνεργασία με τον διάβολο. Θεωρώντας λοιπόν, πως ο διάβολος είναι μεν ο κατακτητής, αλλά είναι ένας διάβολος που λίαν συντόμως δεν θα είναι αναγκασμένοι να τον δούν μπροστά τους, ενώ ο άλλος διάβολος, ο εσωτερικός, θα παρέμενε στην χωρά. Αυτοί λοιπόν, εξοπλίζονται από τους Γερμανούς, γιατί θεωρούν τους κομμουνιστές το χειρότερο κακό, εν σχέσει με τους Γερμανούς. Επομένως επιλέγουν μια συνεργασία στο επίπεδο του μη χείρον βέλτιστον. Κάποιοι απ’ αυτούς γνωρίζουν τι σημαίνει η συνεργασία με τον κατακτητή, δηλαδή γνωρίζουν τι σημαίνει να δεχθούν όπλα από τις γερμανικές αποθήκες. Σε επίπεδο ιδεολογικό όμως, δεν γνωρίζουν το διακύβευμα του πολέμου. Δεν είναι σε θέση να κατανοήσουν τι διακυβεύεται αναφορικά με την νίκη ή με την ήττα στα σημαντικά μέτωπα του β’ Παγκοσμίου Πολέμου. Έχουν όμως στο μυαλό τους την μικρή εικόνα, την εικόνα της Ελλάδος, αυτό τους ενδιαφέρει και επομένως συμμετέχουν σε γερμανικές επιχειρήσεις, ή πολεμούν με φανατισμό εναντίον του ΕΑΜ-ΕΛΑΣ, θεωρώντας ότι πίσω από το ΕΑΜ-ΕΛΑΣ, όπως και έτσι είναι, κρύβεται το ΚΚΕ. Σε πρώτη φάση αυτοί οι πληθυσμοί δεν γνώριζαν πως αυτός ο στρατός που πολεμά για τη ελευθερία έχει και ένα πολιτικό σκέλος πίσω από το οποίο κρύβεται το ΚΚΕ. Έχουμε περιπτώσεις που με το που λαμβάνουν αυτήν την πληροφορία αποστασιοποιούνται, διαχωρίζουν την θέση τους, γίνονται πάρα πολύ εχθρικοί σε οποιαδήποτε πρόταση συνεργασίας από την πλευρά του ΕΛΑΣ, και μόλις ο ΕΛΑΣ διαπιστώνει ότι δεν έχει να κάνει με συμμάχους αλλά θα έχει να κάνει στο εξής με φανατικούς εχθρούς, εκεί δυσκολεύεται πάρα πολύ να προσεγγίσει τις διαφορετικές αυτές ομάδες με διαφορετικό τρόπο. Δηλαδή, γενικότερα το ΕΑΜ-ΕΛΑΣ δυσκολεύεται να προσεγγίσει πληθυσμούς που εμφανίζονται από εχθρικοί, έως πρόθυμοι να αδρανοποιηθούν, ή μη φιλικοί στο να συνεργαστούν. Μιλούμε λοιπόν, για έναν μικρό εμφύλιο πόλεμο κατά την διάρκεια της Κατοχής. Μπορεί ο καθένας να το πει εμφύλιές διαμάχες, να τον πει κατοχικό εμφύλιο πόλεμο, αρκεί να μην τον πει έναν εμφύλιο πόλεμο που μπορεί κανείς να κάνει την σχετική περιοδολόγηση ξεκινώντας από το ’43 και καταλήγοντας γενικά μέχρι το ’49- εγώ είναι εχθρικός απέναντι σε αυτού του τύπου την γενίκευση. Άλλο χαρακτήρα έχει ο κατοχικός εμφύλιος πόλεμος, γιατί εδώ καθοριστικός παράγων όσο και να θέλει να περιθωριοποιήσει τον εαυτό του για να γλυτώσει πολύτιμο αίμα, είναι ο γερμανικός- η χώρα εξακολουθεί να κατέχεται από τους κατακτητές. Και άλλο χαρακτήρα έχει ο εμφύλιος πόλεμος της περιόδου ’46-’49.\n28ης Οκτωβρίου ΚΑΠΟΤΕ ΚΑΤΟΧΗ\t2017-10-28\nΛέξεις-κλειδιά28ης Οκτωβρίου ΚΑΠΟΤΕ ΚΑΤΟΧΗ


Η γυναίκα του Aldous Huxley - Προσκυνητής...\nΗ γυναίκα του Aldous Huxley\n8 Αυγούστου 2010Jos\nΤην βλέπω κάθε μέρα. Περνά δίπλα μου φουριόζα. Τη συναντώ παντού. Στους δρόμους στα μαγαζιά στους χώρους εργασίας στην τηλεόραση στις σελίδες των περιοδικών. Είναι στεφανωμένη με όλη της την θηλυκότητα που την απευθύνει προς όλους, και την ίδια στιγμή βρίσκεται σε σύγχυση για αυτό που είναι, για αυτό που θέλει, και για αυτό που οι άλλοι ζητούν από αυτή.\nΌταν ογδόντα περίπου χρόνια πριν κυκλοφόρησε το The Brave New World του Aldous Huxley σίγουρα έκανε αίσθηση, χωρίς ίσως να σκέφτεται κανείς για το τι στην πραγματικότητα θα σήμαινε ένας κόσμος σαν αυτόν. Πολιτικά και κοινωνικά φαινόταν να υιοθετεί απόψεις της Πολιτείας του Πλάτωνα επαναλαμβάνοντας την περιγραφή αυτού του παράξενου κοινωνικού εφιάλτη στον οποίο όχι μόνο ο Όργουελ αλλά και ο Ιούλιος Βερν αναφέρθηκε. Μέσα σε αυτό αναγκαστικά έδωσε μια περιγραφή και για τη γυναίκα του «καινούργιου κόσμου» του.\nΣτο Θαυμαστό Καινούργιο Κόσμο η οικογένεια θεωρείται ως ένας βλαβερός θεσμός. Κι αυτό επειδή στα πλαίσια της οικογένειας και των μελών της δημιουργείται ένας σωρός από προβλήματα που τελικά χρεώνονται σε αυτήν. Έτσι όλη η γραμμή συμπεριφορών και θεσμών που συνδέονται με την οικογένεια, απορρίπτονται ως επικίνδυνες για την κοινωνία. Η αγάπη και ο έρωτας υπό την οπτική της αφοσίωσης που φαντάζει ως δέσμευση, απορρίπτονται και αυτοί ως μια ανθρώπινη αδυναμία. Η μητρότητα εξουθενώνεται και εξαφανίζεται. Η πολιτεία αναλαμβάνει την γέννηση των νέων ανθρώπων σε αναπαραγωγικές μηχανές και την περαιτέρω «καθαρή» από φόβους, προκαταλήψεις και ενοχές εκπαίδευση. Δηλαδή μετά την μητρότητα η γυναίκα χάνει και την δυνατότητα ανατροφής των παιδιών της. Πρόκειται δηλαδή για μια τέτοια φίμωση του ρόλου της που την αφήνει απολύτως κενή. Η συμμετοχή της στην κοινωνία περιορίζεται σε δύο μόνο πτυχές. Στην παραγωγική της ικανότητα μέσα στο σύστημα και σε ένα θλιβερό υπόλειμμα της λειτουργίας της στην οικογένεια που θα μπορούσαμε να το ονομάσουμε «το σεξ για το σεξ».\nΈτσι ο ρόλος της γυναίκας στην κοινωνία υποβαθμίζεται αφενός σε αυτόν του αδιάφορου «εξαρτήματος» της κοινωνικής «μηχανής» και αφετέρου στο ρόλο του απρόσωπου φορέα του σεξ. Όλη της η ύπαρξη αφυδατώνεται και το μόνο μέσον που της μένει για να αντιμετωπίσει την μοναξιά της και την ανάγκη της για ασφάλεια και αγάπη, είναι να επενδύσει στην δεύτερη εκδοχή του ρόλου της. Το σώμα της γυμνό ή μισοκρυμμένο της δίνει την ίδια την αξία της. Ο ρόλος της εμφάνισης της αποκτά πρωτεύουσα σημασία. Η σεξουαλική επιθετικότητα της προσπαθεί να αντικαταστήσει την ανάγκη της να υπαχθεί κάπου και να δημιουργήσει εστία και συντροφικότητα. Κάτι που φαίνεται σε ολόκληρη τη νουβέλα ότι μένει τελικά ανικανοποίητο.\nΠοια είναι όμως η πραγματικότητα σήμερα πέρα από την νουβέλα; Πιστεύω ότι χωρίς να επαληθεύονται όλα όσα περιγράφονται από τον Huxley η γυναίκα της εποχής μας κινείται με τάση να ταυτιστεί με το μοντέλο της γυναίκας του Θαυμαστού Καινούργιου Κόσμου.\nΗ γυναίκα του σήμερα είναι κομμάτι του παραγωγικού μηχανισμού του συστήματος καθότι είναι εργαζόμενη. Η παρουσία της μάλιστα στους χώρους εργασίας για διάφορους λόγους αποδεικνύεται απολύτως επιτυχής με αποτέλεσμα να έχει διεισδύσει σε πόστα παραδοσιακά ανδρικά. Το γεγονός αυτό κάνει τις νεότερες γενιές γυναικών να δίνουν ιδιαίτερο βάρος στην επαγγελματική καριέρα επενδύοντας πολλά χρόνια σε σπουδές με στόχο την επαγγελματική τους καταξίωση και ανέλιξη. Έτσι ο προσανατολισμός τους σχετικά με το ρόλο τους διαφοροποιείται.\nΑπό την άλλη πλευρά η διάβρωση του θεσμού της οικογένειας και πρώτα πρώτα από τους ίδιους τους συντελεστές της αποθαρρύνει την παραδοσιακή έως τώρα πορεία μιας κοπέλας που ήταν να γίνει σύζυγος και μητέρα. Η αποτυχία άνδρα και γυναίκας να ζήσουν αυτό που λέμε αλληλοπεριχώρηση μέσα στο γάμο τους, συμβάλει σε αυτό. Η απίστευτη αύξηση των διαζυγίων και τα ανεξίτηλα σημάδια που αφήνουν τα αποτελέσματά τους σε αυτούς που τα ζουν καταρρίπτουν τις ενστάσεις υπέρ του γάμου και της οικογένειας. Η προσπάθεια που γίνεται από κάποια ζευγάρια να συζήσουν με στόχο να αποφύγουν μια αποτυχημένη ένωση δεν αποφέρει τα επιθυμητά αποτελέσματα επειδή ακριβώς αυτά απλώς συζούν χωρίς να προχωρούν σε μια πραγματική ένωση. (αλληλοπεριχώρηση) Η όχι και τόσο μεγάλη πιθανότητα μιας γυναίκας να ζήσει μια δια βίου ευτυχισμένη οικογενειακή ζωή εντείνει την ανασφάλειά της αποτρέποντας την να στραφεί στο γάμο και την οικογένεια ή στην καλύτερη περίπτωση να την αναβάλει για μετά την ηλικία των τριανταπέντε. Άσοφες και αβασάνιστες δηλώσεις του τύπου «ο γάμος σκοτώνει τον έρωτα» αποπροσανατολίζουν ακόμα περισσότερο χωρίς να παραπέμπουν σε κάποια λύση, και την οδηγούν να σπαταλά άσκοπα τα καλύτερα χρόνια της.\nΗ προ μερικών δεκαετιών σεξουαλική απελευθέρωση έχει παίξει επίσης πολύ σημαντικό ρόλο. Η γυναίκα πίστεψε το παλιό μήνυμα του Ρομαντισμού ότι πάνω από όλα μετράει το συναίσθημα και η έκφρασή του Στο δρόμο αυτό θυσίασε αρχές και αξίες που της ήταν απαραίτητες για να ζήσει τον ρόλο της συζύγου και της μητέρας. Στη θέση τους υιοθέτησε απόψεις που την οδήγησαν να αποδεχθεί το ελεύθερο σεξ ως σημείο χειραφέτησης της. Δεν μπόρεσε όμως να αντιληφθεί ότι την ίδια στιγμή υπέκυπτε σε μια πολύ ύπουλη χειραγώγηση που με δεκανίκια το αντισυλληπτικό χάπι και την νομιμοποίησης της έκτρωσης μόνο στη χειραφέτηση δεν την οδηγούσε. Κάποιος αλλοτρίωσε και βεβήλωσε αντίστοιχα τη μητρότητα και την θηλυκότητα της. Το μήνυμα σεξ για το σεξ έρχεται από παντού. Είναι πίσω από όλη την διαφημιστική βιομηχανία όπου το γυμνό ή το ημίγυμνο γυναικείο σώμα στοχεύει τον άνδρα αγοραστή ακόμα κι όταν προσπαθεί να του λανσάρει βρεφικά είδη. Με τον ίδιο τρόπο τα περιοδικά και η εφημερίδες βγάζουν στο παζάρι σε τιμή ευκαιρίας όλα εκείνα τα πολύτιμα γυναικεία μυστικά της, πότε υπεραπλουστεύοντας και πότε εκχυδαΐζοντας τα. Η γυναίκα άοπλη πια προσπαθεί να επαναπροσδιορίσει τον ρόλο της ως φύλο. Αυτό που λέμε πανσεξουαλισμός σαρώνει τις σύγχρονες κοινωνίες και σε σχέση με την αμφισβήτηση στον θεσμό της οικογένειας προκαλεί ως παρενέργεια της, την έκλυσης της μοιχείας.\nΗ απελευθέρωση του σεξ διαμορφώνει μια ανάλογα αυξανόμενη ομάδα ανδρών που δεν θέλουν δεσμεύσεις και απαιτούν σεξουαλικές παραχωρήσεις από τη σύντροφό τους, σε σημείο που αυτό να θεωρείται σήμερα αυτονόητο. Και ναι μεν το σεξ έχει έναν πολύ ευλογημένο ρόλο όμως αυτός ο ρόλος για να υπάρχει και να λειτουργεί απαιτεί αναγκαίες συνθήκες χωρίς τις οποίες χάνει εντελώς την ταυτότητα του.\nΜια νέα γυναίκα σήμερα έρχεται ως επί το πλείστον από πολύ νωρίς αντιμέτωπη με εφήμερες σχέσεις , διαδοχικούς συντρόφους και παράλληλα απογοήτευση θλίψη και μοναξιά που δεν μπορεί να αντιμετωπίσει και να ξεπεράσει. Μια μοναξιά που προσπαθεί να σπάσει τα σαββατόβραδα και που τόσο γλαφυρά περιγράφει το γνωστό τραγούδι της Βίσση.\nΠου να γείρω το κορμί μου\nΣαν γυρνάω απ τα μπαρ κι απ τα ξενύχτια\nΠου να βρω ένα φιλαράκι να μου πει πως μ’ αγαπάει στ’ αλήθεια\nΚαι συ έχεις εξαφανιστεί.\nΊσως κάποιοι να περίμεναν την εμφάνιση της λίγο αργότερα αλλά αλίμονο η γυναίκα του Aldous Huxley είναι εδώ.\nTagged as: Κοινωνία, Προσωπικές σκέψεις


cos(em) - Aquazone Portal\n1 ενυδρείο 110 λίτρων (γλυκό νερό) με εξωτερικό φίλτρο ΕΗΕΙΜ-2213. Αυτό τον καιρό (Νοε 2008) 15+1 ψάρια: 3 σκαλάρια, 6 λέμον τέτρα, 6 γκάπυ + 1 ξιφοφόρος επισκέπτης\ncos(em) δημοσίευσε στο θέμα στην ενότητα Κιχλίδες Αμερικής\nΑγαπητοί φίλοι και φίλες θα ήθελα (και πάλι) τη βοήθειά σας σχετικά με τα 3 σκαλάρια! Όπως φαίνεται και στο προφίλ, έχουμε 3 σκαλάρια (2 marble και 1 weiltail, ας τα πούμε Wanda1, Wanda2 και άσπρο αντίστοιχα) από τότε που ξεκινήσαμε αυτό το #@%$$** χόμπυ, δηλ. από τον Ιανουάριο του 2008. Το ενυδρείο στρώθηκε με αυτά (λόγω υπερβολικής απειρίας και με τη βοήθειά σας ) ωστόσο όλους αυτούς τους μήνες δεν παρούσίασαν κανένα πρόβλημα υγείας. Είναι αδηφάγα για flakes και αδιάφορα για τα υπόλοιπα ψάρια, ενώ μεταξύ τους επιδεικνύουν τους τελευταίους 2 μήνες μερικές φορές μια ψιλοεπιθετική συμπεριφορά, όχι κάτι το υπερβολικό. ΤΗΝ ΠΑΡΑΣΚΕΥΗ 31/10, το "άσπρο" παρουσίασε (4μ.μ.) ξαφνικό πρήξιμο. Επιπλέον τσίμπαγε σαν μανιακό διάφορα φύλλα!! Φοβηθήκαμε ασθένεια, όμως κατά τις 6:30μ.μ. παρατηρήσαμε ότι άρχισε να εναποθέτει αβγά πάνω σε ένα φύλλο ανούμπιας!!! Κρατούσε ΚΑΘΕ ΑΛΛΟ ψάρι μακριά με λυσσαλέο κυνηγητό και ξαναγυρνούσε να αφήσει κι άλλα αβγά! Η Wanda2 κοκκάλωσε κάτω από μια διπλανή ανούμπια και δεν έπαιξε άλλο στο επισόδειο, ΑΛΛά η wanda1 έδειχνε τάσεις να θέλει να επισκεφτεί τα αβγά, πράγμα αδύνατο αρχικά (μιλάμε για πολύ ξύλο). Κάποια στιγμή που η άσπρη έδιωχνε κάτι τέτρα, η Wanda1 βρήκε την ευκαιρία και παρατηρήσαμε ότι ΕΤΡΩΓΕ ΤΑ ΑΒΓΑ!! Στο μεταξύ όσο η άσπρη παρήγε αβγά, της έφευγε το πρήξιμο, μέχρι που ουσιαστικά εξαφανίστηκε όταν "τελείωσε" η αβγοπαραγωγή κατά τις 9μ.μ. Το Σαββάτο το πρωί ΔΕΝ υπήρχαν αβγά, η άσπρη ΔΕΝ ήταν φουσκωμένη και η Wanda1 έβγαζε μια συνεχή επιθετικότητα για τα άλλα 2 και κυρίως για την άσπρη. Η επιθετικότητα συνεχίζεται και σήμερα και η άσπρη κρύβεται συνεχώς. Όταν δει ανοιχτό πεδίο, βγαίνει στη μέση του ενυδρείου, αλλά όταν την αντιληφθεί η wanda1 την ξανακυνηγάει. Επιπλέον η άσπρη έφαγε πολύ λιγότερο από ότι συνήθως σήμερα το πρωί και φαίνεται εξασθενημένη. ΕΡΩΤΗΣΕΙΣ: 1. Δεν κάναμε κάτι για να "προάγουμε" συμπεριφορά αναπαραγωγής. Γιατί η άσπρη έκανε αβγά; 2. Κάνουν αβγά τα σκαλάρια ΧΩΡΙΣ να είναι ζευγάρι;! 3. Μπορούμε από τη συμπεριφορά των άλλων 2 σκαλαρίων να καταλάβουμε το φύλο τους; 4. Είναι άρρωστη η άσπρη; Πιστεύω ότι κρύβεται για να αποφύγει το ξύλο, αλλά γιατί δεν έφαγε; 5. Πώς σταματάμε την επιθετικότητα της wanda1; 6. Πήραμε ένα ενυδρείο 20λιτ για σκοπούς καραντίνας, να βάλουμε κάποιο ψάρι εκεί για λίγο; PLEASE HELP!!!\ncos(em) απάντησε στο θέμα του cos(em) στην ενότητα Γενικά περί γλυκού νερού\nΚατ αρχάς: Και πάλι 1000 ευχαριστώ για τις βοήθειες (θα καταντήσει μονότονο αυτό) Τα καλά νέα: η αμμωνία έπεσε (<0,25mg/lit)!!! Προηγήθηκε συγκρατημένο τάισμα (ανα 3 ημέρες, δεν μου έκανε καρδιά να τα αφήσω χωρίς φαι για 5 μέρες), αλλαγές νερού 30% μέρα παρα μέρα και καθημερινή προσθήκη βακτηρίων, δεν ξέρω ποιο απ'όλα έκανε τη δουλειά! Επιπλέον, νιτρώδη στο μηδέν και νιτρικά στα 10mg/lit (τεσταρισμένα με στικς), υποθέτω ότι κι αυτα στην κατηγορία των καλών νέων εμπίπτουν. Λέτε να έστρωσε το ενυδρείο? Θα συνεχίσω προσθήκη βακτηρίων just in case για καμιά εβδομάδα ακόμη, εννοείται ότι θα μετράω καθημερινά ΝΗ3,ΝΟ2,ΝΟ3. Για αλλαγή νερού, ό,τι μου πείτε... ΟΜΩΣ!!!! 'Ομως, ΚΑΙ από τα 4 γκουράμι (2 χρυσά κ 2 dwarf) βγαίνουν (ΠΑΛΙ) αυτές οι άσπρες κλωστές (μέχρι και 3 εκατοστά μήκος). Υποθέτω ότι έτσι αφοδεύουν, αλλά είναι φυσιολογικό τόσο πολύ?? Μα να μην χαλαρώσουμε ποτέ με το ενυδρείο (καλά όσοι έχουν παιδιά πώς τα καταφέρνουν?)?? PLEEEEEEASE GUYS & GALS, HELP AGAIN. Περί τίνος πρόκειται και τί κάνω? Με καθυσηχάζει κάπως ότι αυτά δεν ενοχλούνται ιδιαίτερα, αλλά αν κανείς ξέρει αν μπορώ να κάνω κάτι, pls say so. Υ.Γ.: Μόλις περάσει και αυτό με τις κλωστές θα αρχίσω σοβαρότερη ενασχόληση για φυτά...\nΠαίδες ειλικρινά ευχαριστώ για τις βοήθειες, θα προσπαθήσω με το στρώσιμο πρώτα, για τα φυτά έπειτα. Μ'έχει τρελάνει ολίγον το τεστ αμμωνίας (TETRA) που μετά από 3 αλλαγές 30% κάθε φορά σε 5 μέρες πάλι βγαίνει μεταξύ 0,25 & 1,5mg/lit! Αύριο θα πάω δείγμα νερού σε Χημείο και επιπλέον θα ζητήσω να μου επιβεβαιώσουν τα χρώματα του τεστ με προκατ διαλύματα αμμωνίας... ΑΜΜΩΝΙΑ ΜΕ ΛΑΧΤΑΡΑ ΝΑ ΣΕ ΝΟΙΑΖΟΜΑΙ...\nΠώς έστρωσα το ενυδρείο? Καλή ερώτηση! Από το pet shop μου είπαν να ρίξω 1 φακελάκι "nitrigon 1" (σκόνη) στο φίλτρο και να περιμένω να θολώσει και μετά να ξεθολώσει το νερό. Αυτό και έκανα. Όντως θόλωσε το νερό μετά από 2 μέρες και σε μια βδομάδα είχε ξεθολώσει και πηρα τα πρώτα 2 ψάρια. Αν έχω καταλάβει καλά το nitrigon1 είναι τροφή για τα βακτήρια που υπάρχουν στο νερό της βρύσης που ρίχνουμε στο ενυδρείο, και περιμένουμε να πολλαπλασιαστούν αυτά και να κατακρατηθούν στο πορώδες υλικό του φίλτρου. Σε ένα μήνα (είχα φτάσει στα 4 ή 7 ψάρια) έκανα αλλαγή 30% νερού και έπλυνα το φίλτρο στο νερό που έβγαλα. Ξανάβαλα φακελάκι nitrigon 1 στο φίλτρο. Τελικά μάλλον δεν το έστρωσα το ενυδρείο, ε? Ή, τέλος πάντων, "όπως έστρωσα θα κοιμηθώ". Νέα από το Μέτωπο: αλλαγή 30% του νερού χτες. Σήμερα η αμμωνία στα ίδια επίπεδα. Θα πέσει ποτέ? Αυριο θα ξανα-αλλάξω 30% και θα βάλω και βακτήρια. Κάθε σχόλιο ή/και βοήθεια θα εκτιμηθούν δεόντως. Μπορώ να στρώσω το ενυδρείο με τα ψάρια μέσα? Κι αν ναι, πώς?\nThanks kouzman, Θα αλλάξω σήμερα το 30% του νερού και μετά θα βάλω ένα σκεύασμα Denitrol (εταιρεία: JBL) που λέει ότι περιέχει live bacteria και ένζυμα. Υπάρχει περίπτωση να μη δουλεύει το φίλτρο? Όσο για το στρώσιμο, δεν ξέρω ακόμη να σε απαντήσω, θα διαβάσω τα σχετικά άρθρα στο aquazone και θα σε πω!\ncos(em) δημοσίευσε στο θέμα στην ενότητα Γενικά περί γλυκού νερού\nΧαίρετε & pls help Ενυδρείο γλυκού νερού 110lt ξεκίνησε πριν 1,5 μήνα και πλέον φιλοξενεί 7 ψάρια: 3 σκαλάρια, 2 γκουράμι dwarf και 2 γκουράμι χρυσά. Φυτά όχι. Φίλτρο εσωτερικό: υαλοβάμβακας και από κάτω βιολογικό φίλτρο (με πορώδη κυλινδράκια). 1η αλλαγή: 23 Φεβρ άλλαξα 30% και έπλυνα το βιολογικό φίλτρο στο νερό που έβγαλα. Πασπάλισα το φίλτρο με nitrigon 1 (Εταιρεία: Aquarium Munster) Πρόβλημα 1: Πριν 10 μέρες τα χρυσά γκουράμι άρχισαν να βγάζουν μακριές άσπρες κλωστές από την κοιλιά τους (αφόδευση?). Αντιμετώπιση: αραίωση ταισματος. Βy the way: τεστ για αμμωνία. Αποτέλεσμα: εδώ και 2 μέρες δεν τα βλέπω να βγάζουν κλωστές, να υποθέσω ότι είναι καλά; Πρόβλημα 2 (κ σημαντικότερο): η αμμωνία βγαίνει στο 1,5mg/lit. Αντιμετώπιση: αλλαγή 20% του νερού προχτές (Τρίτη 4/3/08). Αποτέλεσμα: καμιά επίπτωση (ίσως χρειάζεται αλλαγή μεγαλύτερης ποσότητας νερού, τι λέτε; Αν ναι, χρειάζεται πάλι nitrigon 1, conditioner & anti-stress?) Αντιμετώπισης συνέχεια: σήμερα αγοράσα Denitrol που (υποτίθεται ότι) θα ρίξει την αμμωνία. Έβαλα τη δόση, μέτρησα μετά από 8 ώρες: τα ίδια. Να απογοητευτώ; Καμιά ιδέα τι συμβαίνει και τι να κάνω;


** POPULAR DOWNTOWN LOS ANGELES LUXURIOUS RESORT SUITE, ΛΟΣ ΆΝΤΖΕΛΕΣ **\nΤιμές από USD 329\nΤο Downtown Los Angeles Luxurious Resort Suite προσφέρει ωραία καταλύματα στο Λος Άντζελες.\nΜια μικρή βόλτα μόλις 20 λεπτά θα σας πάρει να φτάσετε σε Los Angeles River, James Irvine Garden και Angelus Temple.\nΤο Downtown Los Angeles Luxurious Resort Suite διαθέτει δωμάτια εξοπλισμένα με ρύθμιση κλιματισμού, φούρνο μικροκυμάτων, τηλεόραση με επίπεδη οθόνη, γκαρνταρόμπα και χώρο τραπεζαρίας. Τα δωμάτια διαθέτουν μπάνια εξοπλισμένα με σεσουάρ, τζακούζι και μεγάλες πετσέτες μπάνιου.\nΗ στάση του λεωφορείου Temple / Figueroa βρίσκεται μόλις 150 μέτρα μακριά από το ξενοδοχείο και 10-λεπτά θα περπατήσετε μέχρι το σταθμό Civic Center του μετρό.\nΤο ξενοδοχείο προσφέρει καθαριστήριο και υπηρεσία σιδερώματος καθώς και δωρεάν στάθμευση και ανελκυστήρα.


Βαρδούσια – Say Greece\nΤα Βαρδούσια είναι σύμπλεγμα βουνών που περιλαμβάνει το νοτιότερο άκρο της Πίνδου στη Στερεά Ελλάδα και υψώνεται στα σύνορα των νομών Ευρυτανίας, Αιτωλοακαρνανίας και Φωκίδας.\nΑποτελεί το δεύτερο υψηλότερο βουνό της Ρούμελης μετά την Γκιώνα, με ύψος που φτάνει τα 2.495 μέτρα (κορυφή Κόραξ).\nΗ οροσειρά χωρίζεται από τους ποταμούς Μόρνο, Εύηνο και Κοκκινοπόταμο & έχει πλούσια χλωρίδα. Πολλά σημεία του βουνού είναι κατάλληλα για ορειβασία ενώ στις πλαγιές των Σκόρδων λειτουργεί καταφύγιο. Άλλες ψηλές κορυφές των Βαρδουσίων είναι η Πυραμίδα (2.350 μ.), η Πλάκα (2.320 μ.), το Σινάνι (2.290 μ.), η Αλογόραχη (2.270 μ.), η Μεγάλη Σούφλα (2.260 μ.) και άλλες.\nΤο αρχαίο ελληνικό όνομα των Βαρδουσίων είναι Κόραξ και η ονομασία του επιβιώνει μέχρι σήμερα στον τοπικό πληθυσμό ο οποίος χρησιμοποιεί κυρίως την αρχαία ονομασία. Ο Στράβων τα ονόμαζε μέγιστον όρος εξαιτίας του ύψους του.\nΣτα χρόνια της Επανάστασης του 1821 στα Βαρδούσια έδρασαν και φυλάχτηκαν στις λεγόμενες αποκλείστρες, οι εξεγερμένοι κάτοικοι των γύρω χωριών.\nGreecehikingΑιτωλοακαρνανίαΑλπικά ΤοπίαΒαρδούσιαΒουνόΧειμερινές διακοπέςΧειμερινοί προορισμοίmountainSay GreeceVardousia\nPrevious Post Είμαι μακαρονάς τι να κάνουμε #foodiegram\nNext Post Πορτοκαλόπιτα


Μαραθώνιοι για φιλανθρωπικό σκοπό από τη Μαρία Κωνσταντάκη και τον Easy 97.2\nΓια την ενίσχυση του συλλόγου γονέων παιδιών με καρκίνο «Φλόγα».\nΜια εξαιρετική πρωτοβουλία πήραν ο ξένος ραδιοσταθμός του ΑΝΤ1 και η μια εκ των δύο παραγωγών της πρωινής του ζώνης. Για κάτι λιγότερο από μια εβδομάδα, από την ερχόμενη Δευτέρα 18 Οκτωβρίου έως την άλλη Παρασκευή 22 Οκτωβρίου, η Μαρία Κωνσταντάκη θα περπατήσει 5 μαραθωνίους με σκοπό την ενίσχυση του έργου της «Φλόγας», του συλλόγου γονέων παιδιών με καρκίνο.\nΗ διαδρομή που θα διανύσει η παραγωγός του Easy 97.2 είναι συνολικά 210 χιλιόμετρα και θα είναι ιστορικού χαρακτήρα, καθώς θα ξεκινήσει από την πλατεία Τριών Ναυάρχων στο Ναύπλιο, την πρώτη επίσημη πρωτεύουσα του Ελληνικού κράτους, και θα καταλήξει στην τωρινή, στο κέντρο της Αθήνας και συγκεκριμένα στην πλατεία Κοτζιά. Επιπλέον θα περάσει από περιοχές όπως το Άργος, οι Μυκήνες, η Νεμέα, η Αρχαία Κόρινθος, η Κινέτα, τα Μέγαρα, η Ελευσίνα, ο Πειραιάς, το Φάληρο και άλλες.\nΓια αυτόν τον σκοπό υπάρχει και γραμμή SMS, όπου οι ακροατές του Easy 97.2 μπορούν να στηρίξουν τη Μαρία Κωνσταντάκη στέλνοντας μήνυμα με τη φράση «στηρίζω τη Μαρία» στο 19813, με κόστος 3 ευρώ συν ΦΠΑ και τέλη κινητής τηλεφωνίας. «Ο ιδιαίτερος αυτός «περίπατος» σηματοδοτεί την παράδοση, την εξέλιξη, την αλλαγή, τον αγώνα, την πίστη και την δύναμη όλων των παιδιών που έχουν περάσει κάποια μορφή καρκίνου. Γιατί όσο υπάρχουν παιδιά που έχουν ανάγκη θα υπάρχουν και άνθρωποι που θα τα στηρίζουν!», αναφέρει χαρακτηριστικά ο ραδιοσταθμός.


Οι «Ξένοι» | «Η Ελλάδα είναι η χώρα που είναι το σπίτι μου» - Το Περιοδικό\nΑν πάω τώρα στις Φιλιππίνες, θα είμαι σαν τουρίστας\nToPeriodiko admin team | 13/06/2018\n«Με λένε Ron Ian Barrios. Είμαι 17 χρονών και μένω στους Αμπελόκηπους, στην Αθήνα. Είμαι μαθητής επαγγελματικού λυκείου. Θέλω να σπουδάσω μαγειρική γιατί και ο πατέρας μου και ο αδερφός μου είναι μάγειρες και θέλω να τους ακολουθήσω.\nΚάποια στιγμή στο μέλλον θα ήθελα να ασχοληθώ με το σχέδιο μόδας αλλά όχι ακόμα. Ξέρεις… να έχω μια δουλειά σίγουρη πρώτα και τα όνειρα μετά.\nΈχω γεννηθεί εδώ αλλά κατάγομαι από τις Φιλιππίνες.\nΔεν ξέρω πότε ήρθαν οι γονείς μου στην Ελλάδα ούτε γιατί. Δεν τους έχω ρωτήσει ποτέ. Δεν με ένοιαξε κιόλας, μου φαίνεται φυσικό που ζούμε εδώ.\nΝομίζω πρώτα ήρθε η μητέρα μου. Δούλεψε για την οικογένεια του θείου μου σαν οικιακή βοηθός. Μετά ήρθε ο πατέρας μου εδώ και παντρευτήκανε.\nΔεν έχω νιώσει ποτέ ξένος. Ούτε με έκανε ποτέ κανείς να νιώσω έτσι. Μεγάλωσα με τα ξαδέρφια μου που είναι Έλληνες και νιώθω Έλληνας. Ναι, πιστεύω ότι τώρα φέρονται αλλιώς στους ξένους. Έχουν έρθει πολλοί, έχει αλλάξει το πράγμα. Δημιουργεί πρόβλημα ότι ακούγεται από κάποιους ότι οι μετανάστες βρίσκουν πιο εύκολα δουλειά από τους Έλληνες.\nΗ Ελλάδα για εμένα είναι η χώρα που είναι το σπίτι μου. Εδώ μεγάλωσα. Αν πάω τώρα στις Φιλιππίνες θα είμαι σαν τουρίστας. Δεν θα ξέρω ούτε τη γλώσσα μου. Εδώ είμαι πιο άνετα. Ξέρω τα μέρη, ξέρω τους ανθρώπους. Εδώ είναι η πατρίδα μου.\nΤο καλύτερο με την Ελλάδα είναι ότι έχει και χειμώνα! Στις Φιλιππίνες έχει μόνο καλοκαίρι και πάρα πολλή ζέστη. Δεν αντέχεται.\nΌχι, δεν έχω κάτι που να με ενοχλεί τρομερά στην Ελλάδα. Εκτός ίσως από τους οδηγούς. Περνάς το δρόμο και δεν σε προσέχουν. Φοβάσαι… Ίσως αυτό μόνο.\nΔεν θα πήγαινα στις Φιλιππίνες για να μείνω. Για διακοπές παίζει αλλά γενικά θα έφευγα από την Ελλάδα μόνο για να σπουδάσω. Μετά θα γύρναγα πίσω.\nΚοίτα, αυτό με το ρατσισμό, θα το έχεις παντού. Δεν γίνεται να μην υπάρχει, νομίζω. Μια φορά πήγαινα στη στάση (σημ: του λεωφορείου) και άρχισε να μου φωνάζει μια κυρία, να πάω πίσω στη χώρα μου και άλλα τέτοια… Εντάξει δεν έγινε και τίποτα.»


Sergei Polunin, ο καλύτερος χορευτής του κόσμου! - Lifesharing\nΟ Sergei Polunin γεννήθηκε το 1989 στην Ουκρανία.\nΣήμερα το όνομα του συνοδεύεται από τίτλους του τύπου :<<Ο καλύτερος χορευτής της γενιάς του>>, <<ο επόμενος Nureyev>>, <<ο άξιος διάδοχος του Nijinsky>>. Ο ίδιος χορεύει γιατί ο χορός είναι στη φύση του και όχι η δουλειά του. και θέλει ο κόσμος να μάθει πως το μπαλέτο είναι μια τέχνη που ανοίγει την ψυχή και της δίνει τροφή. ξ\nΞεκίνησε μπαλέτο πολυ νωρίς, χωρίς να έχει άλλη επιλογή. Η μητέρα του αποφάσισε να τον πιέσει όσο δεν πίεσαν την ίδια οι γονείς της να γίνει κάτι σπουδαίο στη ζωή της.\nΣε ηλικία 13 ετών, το παιδί θαύμα με τεράστια ευλυγισία, έγινε μέλος του British Royal Ballet School, χάρη στις τεράστιες θυσίες της οικογένειας του που σκορπίστηκε στην Ευρώπη για να τον βοηθήσει να σπουδάσει. Ο πατέρας του έπιασε δουλειά στην Πορτογαλία, η γιαγιά του στην Ελλάδα και η μητέρα του, τον πήγε στο Κίεβο να φοιτήσει στην καλύτερη σχολή χορού της χώρας.\nΣτα 19 του έγινε πρώτος χορευτής του Royal Ballet. Ήταν ο νεότερος χορευτής της ιστορίας της Ακαδημίας. Ένα βάρος στις πλάτες του, που δεν του άφησε ποτέ τον χρόνο να μεγαλώσει, κι έχοντας μοναδικό σκοπό να ενώσει και πάλι την οικογένεια του. <<Οι χορευτές είναι σαν παιδιά, δεν έχουν χρόνο να ενηλικιωθούν και να ωριμάσουν γιατί δουλεύουν συνέχεια>>, είχε πει.\nΑργότερα, όταν οι γονείς του χώρισαν κι εκείνος δεν μπορούσε να βγάλει ούτε τα προς το ζην από τον χορό, κάθε νόημα χάθηκε για τον Polunin. Στα 22 του παραιτήθηκε από το Royal Ballet καθώς άρχισε να νιώθει φυλακισμένος με όλη αυτή την κατάσταση. Έτσι μετά από προσωπική αναζήτηση για τον δρόμο που θα ήθελε να ακολουθησει, αλλά ήρθε ένα βίντεο που τον έκανε παγκοσμίως γνωστό, το <<Take me to church>> του Hozier με σαρωτική επιτυχία. Ο Sergei Polunin ήταν ο μεγαλύτερος χορευτής στον κόσμο από τα 19 του χρόνια. Έπρεπε όμως να γίνει viral στο διαδίκτυο για να τον μάθει όλος ο κόσμος.\nΣτα 26 του χρόνια σήμερα, λέει ότι ο χορός είναι η φύση του και όχι δουλειά. Θέλει ο κόσμος να μάθει πως το μπαλέτο είναι μια τέχνη που ανοίγει την ψυχή, της δίνει τροφή.\nΟ σκοπός του; Να κάνει τον χορό δημοφιλή!\nΕικονική πραγματικότητα με μία πραγματική συνέντευξη\nGoodbye my dear Sean\nINNOVATHENS Digital Marketing Workshops


Φίλοι Θανάση Γκαϊφύλλια: Ιουλίου 2016\nΟ Θανάσης κάθε Τετάρτη (13:00-14:00) στην ΕΡΑ Κομοτηνής\nΟ τραγουδοποιός Θανάσης Γκαϊφύλλιας, πριν αρκετά χρόνια (στις αρχές της δεκαετίας του 1990), έκανε θεματικές εκπομπές, στον περιφερειακό ραδιοφωνικό σταθμό της Κομοτηνής (ΕΡΑ - ΕΡΤ). Έπειτα από πολλά έτη και για πρώτη φορά, οι εκπομπές αυτές θα μεταδοθούν σ' επανάληψη, στο πλαίσιο της προσπάθειας των ανθρώπων της ΕΡΑ Κομοτηνής, να ανασύρουν διαμάντια από το πολύτιμο αρχείο τους.\nΑπό σήμερα, Τετάρτη 06 Ιουλίου 2016, και κάθε Τετάρτη (1 με 2 το μεσημέρι) θ΄ ακούμε τη γνώριμη φωνή του αγαπημένου δημιουργού. Συντονιστείτε εδώ: http://www.ert.gr/news/komotini/ και καλή ακρόαση σε όλους!\nΣυχνότητα: FM 98,1 MHz και στα ΑΜ 1404 KHz\nΑναρτήθηκε από Φίλοι Θανάση Γκαϊφύλλια στις 2:20 π.μ. Δεν υπάρχουν σχόλια:\nΟ Θανάσης κάθε Τετάρτη (13:00-14:00) στην ΕΡΑ Κομο...


Ο Κων. Γάτσιος θέτει το ερώτημα «γιατί ο Α.Τσίπρας αποσιωπά το έγκλημα της διακυβέρνησης της περιόδου 2004 - 2009» | Athens Voice\nΟ Κων. Γάτσιος θέτει το ερώτημα «γιατί ο Α.Τσίπρας αποσιωπά το έγκλημα της διακυβέρνησης της περιόδου 2004 - 2009»\n«Ποιος, τελικά, κουμαντάρει τη χώρα και την πολιτική της ζωή»;\n«Όπως δε χρειαζόταν η «οδηγία» Σώρρα στους οπαδούς του να πληρώσουν τα χρέη τους με χρήμα για να μάθουμε ότι δεν υπάρχουν τα διαβόητα «ομόλογα Σώρρα» και η «διαστημική τεχνολογία» που εκπροσωπούσαν, κατ’ ανάλογο τρόπο δε χρειαζόταν το γνωστό «έγγραφο» της Τράπεζας της Ελλάδος για να μάθουμε ότι ο οριστικός δημοσιονομικός εκτροχιασμός που οδήγησε τη χώρα στη χρεοκοπία οφείλεται στην τραγική διακυβέρνηση της περιόδου 2004-2009, ιδιαίτερα δε της περιόδου 2007-2009.\nΌλοι το γνώριζαν και το γνωρίζουν, και οι ντόπιοι και οι ξένοι. Κάποιοι, όχι πολλοί, το γράφουμε και το λέμε αδιαλείπτως από το 2010. Τα στατιστικά στοιχεία έχουν εξάλλου προ πολλού δημοσιοποιηθεί. 120 δις φρέσκο χρέος σε μια πενταετία δεν είναι και εύκολο να «κρυφτούν».\nΤο ερώτημα, όμως, είναι: Γιατί ο Τσίπρας, η κυβέρνησή του και το κόμμα του ούτε έχουν μιλήσει, ούτε μιλούν πότε γι’ αυτό; Ούτε μία φορά; Γιατί το αποφεύγουν; Αισθάνονται κάποιου είδους πολιτική αλληλεγγύη; Και η αντιπολίτευση; Γιατί αποσιωπά το έγκλημα που διεπράχθη; Για τη ΝΔ, βέβαια, ο λόγος είναι κατανοητός: δεν έχει το θάρρος να αναλάβει τις ευθύνες της. Οι άλλοι, όμως; Ποιος «συμβουλεύει», τους μεν και τους δε, «να το ξεχάσουν», να αποκρύψουν την αλήθεια απ’ τους πολίτες; Ποιος, τελικά, κουμαντάρει τη χώρα και την πολιτική της ζωή»;


Έχω σωματότυπο μήλο και πρόβλημα με το σάκχαρο μου | Logodiatrofis.gr - Το Νο1 site Διατροφής και Υγείας\nΤρίτη, 22 Οκτώβριος 2019 | 09:18\nΈχω σωματότυπο μήλο και πρόβλημα με το σάκχαρο μου\nΕρώτηση: Γεια σας. Έχω ύψος 1,53, ζυγίζω 48-49 κιλά και έχω σωματότυπο μήλο. Έχω πρόβλημα με τη γλυκόζη στο αίμα μου (παίρνω το Glucophage δυο φορές την μέρα). Θα ήθελα να σας ρωτήσω τα εξής: Ο παραδοσιακός τραχανάς με πουμαρό είναι καλή επιλογή για ένα υγιεινό γεύμα;\nΣε ενημερώνουμε ότι το βάρος σου είναι φυσιολογικό σύμφωνα με τον Δείκτη μάζας Σώματος σου ο οποίος είναι 20,9 (με όρια 18,5-25). Το ιδανικό σου βάρος είναι τα 46 κιλά , τα οποία είναι πολύ κοντά στο πραγματικό σου βάρος. Εφόσον ανακάλυψες την ινσουλινοαντιστάση και την ρυθμίζεις με την φαρμακευτική αγωγή δώσε λίγο χρόνο στο εαυτό σου, όσον αφορά στη διατροφή σου σε συνδυασμό με τη φυσική δραστηριότητα.\nΣυχνότητα γευμάτων (να τρως κάθε 3 ώρες) . Να έχεις μαζί σου εύκολες επιλογές όπως μια μπανάνα με ξηρούς καρπούς ή κράκερ και ένα γιαούρτι ή ένα τοστ.\nΜειωμένη κατανάλωση γλυκών & λιπαρών τροφίμων.\nΟ τραχανάς είναι μια υγιεινή επιλογή και μπορείς να τρως 1-2 φορές την εβδομάδα(200γρ)\nΣυστήνουμε ωστόσο την παρακολούθηση από κάποιον ειδικό.


Κορύφωση της κόντρας Ντογάν με Ερντογάν | Η ΚΑΘΗΜΕΡΙΝΗ\nΣε κορύφωση, οδηγείται το πολιτικο-οικονομικό δράμα με κεντρικό πρόσωπο επί σκηνής τον ισχυρό άνδρα των τουρκικών μέσων ενημέρωσης Αϊντίν Ντογάν και τον πρωθυπουργό Ταγίπ Ερντογάν να κινεί τα νήματα στα παρασκήνια. Η τελευταία πράξη διαδραματίσθηκε την περασμένη εβδομάδα με την επιβολή προστίμου ύψους 1,7 δισ. ευρώ στην Yayin Dogan, ιδιοκτησία της Dogan Holding με την κατηγορία της φοροδιαφυγής. Το ποσό αντιστοιχεί περίπου στο σύνολο των περιουσιακών στοχείων του Ομίλου, στον οποίο ανήκουν έντυπα και ηλεκτρονικά μέσα μεγάλης κυκλοφορίας και ακροαματικότητας, όπως οι εφημερίδες Hurriyet, Milliyet, Radikal, η αγγλόφωνη Hurriyet Daily News -πρώην Turkish Daily News- η Vatan, η Posta, η αθλητική Fanatik και τα τηλεοπτικά δίκτυα Kanal D, Star TV και CΝΝΤurk.\nΗ αυλαία της πράξης αυτής του δράματος σηκώθηκε την Τρίτη, με το ιλιγγιώδες πρόστιμο εις βάρος της Yayin Dogan, που προκάλεσε ρίγη σε συγκεκριμένους πολιτικούς, οικονομικούς και δημοσιογραφικούς κύκλους της Τουρκίας και μαζί την αντίδραση της Ευρωπαϊκής Επιτροπής στις Βρυξέλλες. Ως από μηχανής θεός, ο εκπρόσωπος τής επεσήμανε ότι το ιλιγγιώδες ποσό του προστίμου απειλεί με εξόντωση έναν εκδοτικό όμιλο και κατ’ επέκτασιν αυτή καθεαυτή την ελευθερία του Τύπου. «Η Κομισιόν θα μεταβιβάσει τις ανησυχίες της στις τουρκικές Αρχές και προφανώς θα λάβει υπόψη της την τελευταία αυτή εξέλιξη στην επερχόμενη Εκθεση Προόδου για την Τουρκία της 14ης Οκτωβρίου», είπε. Ισως τώρα, λοιπόν, μετά την ευρωπαϊκή παρέμβαση, να επέλθει η λύση του δράματος Ντογάν. Ισως… Διότι τα όσα προηγήθηκαν, αλλά και το γενικότερο πλαίσιο στο οποίο εντάσσεται η σύγκρουση Ερντογάν – Ντογάν, δεν πείθουν περί της αποτελεσματικότητας των θεών στην Τουρκία.\nΗ σύγκρουση Ερντογάν – Ντογάν άρχισε να εκδηλώνεται μετά τα τρία πρώτα χρόνια της πρωθυπουργικής θητείας του κ. Ερντογάν και προσέλαβε διαστάσεις και δημοσιότητα την άνοιξη του 2008. Τότε οι εγχώριοι επικριτές του καταλόγισαν στον κ. Ερντογάν «κατακτητικές βλέψεις νεο-οθωμανικής κοπής με στόχο την «άλωση των τουρκικών μέσων ενημέρωσης με αθέμιτα μέσα».\nΑφορμή για ένα είδος υστερίας που είχε καταλάβει πολιτικούς και δημοσιογραφικούς κύκλους της Τουρκίας, ήταν η εξαγορά του Kanalturk. Αυτό που «δεν χωρούσε στον νου» ορισμένων ήταν η εξαγορά του τηλεοπτικού δικτύου του Τουντζάι Οζκάν, «νεοεθνικιστή αριστερής απόκλισης», δηλωμένου εχθρού του κ. Ερντογάν και υπόδικου σήμερα στην υπόθεση Εργκένεκον, από τον φιλοκυβερνητικό όμιλο Koza Ipek Holding, ένα μήνα μετά την ακόμη πιο «εξοργιστική» εξαγορά της ATV – Sabah. Ο δεύτερος μεγαλύτερος όμιλος στα μέσα ενημέρωσης αγοράστηκε από τον επίσης φιλοκυβερνητικό Calik Holding. Διευθυντής του ραδιοτηλεοπτικού συγκροτήματος Turkuaz του ανερχόμενου αυτού Ομίλου ήταν ο γαμπρός του πρωθυπουργού, Μπεράτ Αλμπαϊράκ.\nΓια «ιλαροτραγωδία γνησίως τουρκική και για ξεπούλημα στον εχθρό» έκανε λόγο ο σχολιαστής της «Μιλιέτ». Για λόγους αυτοσυντήρησης κυρίως, αυτός όπως και άλλοι, διέκριναν στις δύο αλλεπάλληλες εξαγορές μακροπρόθεσμους σχεδιασμούς με απώτερο στόχο τη διείσδυση και επικράτηση του Κόμματος της Δικαιοσύνης και της Ανάπτυξης (ΑΚΡ) στον ραγδαία αναπτυσσόμενο τομέα των μέσων ενημέρωσης στην Τουρκία.\nΣύμφωνα με πληροφορίες τουρκικών εφημερίδων η ATV – Sabah, κατασχέθηκε το 2007 λόγω οφειλών του ιδιοκτήτη της. Επειτα χρηματοδοτήθηκε από εταιρεία προσκείμενη στην Επενδυτική Αρχή του Κατάρ, κατόπιν παρεμβάσεων του κ. Ερντογάν, αφού δύο μεγάλες τράπεζες, η Halkbank και η Vakifbank χορήγησαν δάνειο ύψους 750 εκατ. δολαρίων στον Ομιλο Calik. Την περασμένη εβδομάδα, εξάλλου, η «Χουριέτ» θυμόταν ότι ο απολύτως αμφιλεγόμενος Τζεμ Ουζάν, αρχηγός εξίσου αμφιλεγόμενου κομματιδίου και ιδιοκτήτης μέσων ενημέρωσης και μιας τράπεζας, κατηγορήθηκε το 2004 για απάτη και υπεξαίρεση. Τα έχασε όλα και έκτοτε οι Ουζάν ζουν αυτοεξόριστοι στο εξωτερικό.\nΠρόκειται για πρωτοτυπία; Μάλλον όχι, αυτά συμβαίνουν και αλλού. Ισως να πρόκειται για τουρκική ιδιαιτερότητα, για το σύμφυρμα οθωμανικών κατάλοιπων και νεο-κεμαλικού δεσποτισμού, την οποία ο Τούρκος πρωθυπουργός γνωρίζει να διαχειρίζεται ενδεδυμένος μανδύα ευρωπαϊκό ή γενικώς δυτικό, επ’ ονόματι ενός ευρύτερου σχεδίου για την υποκατάσταση της ισχύουσας καθεστηκυίας τάξης στην Τουρκία από μια άλλη, νέα.\nΜε συμπαθητικό τρόπο, η ίδια φορολογική Αρχή που επέβαλε το ιλιγγιώδες πρόστιμο των 1,7 δισ. ευρώ στον Ομιλο Dogan, ανακοίνωσε δύο ημέρες αργότερα ότι «υπάρχουν περιθώρια συμβιβασμού και διακανονισμού». Εν τω μεταξύ όμως η αξία των μετοχών του Ομίλου κατακρημνίσθηκε στα τάρταρα του Χρηματιστηρίου, ενώ κάποιοι άρχισαν να διερωτώνται τι θα γίνει με τη συνεγασία του γερμανικού εκδοτικού κολοσσού Axel Springer με τον Ομιλο Dogan. Πρόστιμο ύψους 411 εκατ. ευρώ επιβλήθηκε και τον περασμένο Φεβρουάριο στην Dogan Yayin, για φορολογικές παρατυπίες μετά την πώληση του 25% των μετοχών τηλεοπτικών μέσων στον Αξελ Σπρίνγκερ. «Βομβαρδισμένη» από πρόστιμα η εταιρεία προσέφερε το 45% του δικτύου Kanal D, το 92% του Star TV και ακίνητό της στο Πέραν ως εγγύηση. Η προσφορά δεν έγινε δεκτή, όπως δεν έγιναν δεκτές οι επιστολές που είχε στείλει νωρίτερα ο Αϊντίν Ντογάν στον Ταγίπ Ερντογάν. Πρόκειται για απλή εκτίμηση, αλλά μάλλον ο Τούρκος πρωθυπουργός τού κρατούσε κακία για τη στάση των γερμανικών δικαστηρίων στην υπόθεση Ντενίζ Φενερί. Η ισλαμική φιλανθρωπική οργάνωση με έδρα τη Γερμανία, όπου ο Ομιλος Dogan δραστηριοποιείται εντόνως, προσήχθη στα γερμανικά δικαστήρια κατηγορούμενη ότι εκατομμύρια ευρώ προερχόμενα από δωρεές, κατέληξαν στο ΑΚΡ. Επακολούθησε η καταδίκη τριών Τούρκων και μαζί τα «βάσανα« του κ. Ντογάν, που τέλος δεν έχουν…\nΠρόστιμο δεν επεβλήθη μόνο στις εκδοτικές του επιχειρήσεις, αλλά και στην πετρελαϊκή του εταιρεία Petrol Ofisi (POAS), η οποία αποκλείστηκε από συμμετοχή σε σύστημα αγωγών στην κεντρική Τουρκία.\nΣύμφωνα με άρθρο της φιλοκυβερνητικής «Ζαμάν» στις 6 Αυγούστου, φορολογική Αρχή της Κωνσταντινούπολης επέβαλε διπλό πρόστιμο γύρω στα 400 εκατ. ευρώ στην POAS. Το πρόστιμο μειώθηκε, έπειτα όμως η εταιρεία αποκλείστηκε για ένα χρόνο από όλους του διαγωνισμούς του Δημοσίου. Ο αποκλεισμός ήρθη, όμως στις αρχές Αυγούστου ο Ομιλος Dogan άρχισε να διαπραγματεύεται την πώληση μέρους ή του συνόλου των μετοχών του στην POAS στον αυστριακό ενεργειακό κολοσσό OMV, ήδη κάτοχο του 34% των μετοχών. Ο OMV μετέχει στην κοινοπραξία για την κατασκευή του αγωγού φυσικού αερίου Nabucco, ανταγωνιστικού προς τα ρωσικά συμφέροντα, τα οποία όμως φροντίζει, εκ παραλλήλου με τον Nabucco, ο κ. Ερντογάν.\nΥστατο, αλλά σημαντικό στοιχείο στην εξέλιξη του πολέμου Ερντογάν – Ντογάν είναι η πολιτική διάσταση της διαμάχης, διαρκούσης της δίκης για την υπόθεση Εργκένεκον, «δίκης κατά της καθεστηκυίας τάξεως και του κεμαλικού – στρατιωτικού κατεστημένου».\nΟ κ. Ντογάν και οι αρκετές πολλαπλών αποχρώσεων εφημερίδες του δεν θέλησαν να ακολουθήσουν στις εκσυγχρονιστικές του προσπάθειες τον Ταγίπ Ερντογάν. Αυτός πέτυχε την εκλογή του Αμπντουλά Γκιουλ στην προεδρία της Δημοκρατίας, γλίτωσε από το Συνταγματικό Δικαστήριο και ως «διώκτης των ατασθαλιών» βρήκε πεδίο συνεννόησης με τους στρατηγούς. Πιστεύει προφανώς ότι όποιος στη μάχη πάει για να πεθάνει, τον πόλεμο τον χάνει.\nΤέλος στο «σίριαλ» Μπαρόζο\nΑντιδρούν στις αυτοκτονίες\nΔύο αντικρουόμενα σενάρια για το πυρηνικό πρόγραμμα του Ιράν\nΕμφύλιος Γάλλων Σοσιαλιστών\nΗ νοθεία στις εκλογές φέρνει σε δύσκολη θέση τις ΗΠΑ\nΗ συνεργασία Ουάσιγκτον – Καμπούλ


Ανεβαίνει ο ΜάκΙντος | Onsports.gr\nhome ΜπάσκετΑ1 ΑνδρώνΑνεβαίνει ο ΜάκΙντος Κοινοποιήστε\nΑνεβαίνει ο ΜάκΙντος\tΣυντάκτης: Αλέξανδρος Πρίφτης Δημοσίευση: Πέμπτη, 10 Μαρτίου 2011 21.49\nΑν και δεν έπεισε ποτέ με τις εμφανίσεις του, ο Λαμόντ ΜάκΙντος, παρέμεινε στο ρόστερ της Καβάλας.\tΜάλιστα ο Αμερικανός πλέι μέικερ αρχίζει και ανεβαίνει αγωνιστικά, κάτι που φάνηκε και στο παιχνίδι με τον Άρη, όπου βοήθησε σημαντικά την ομάδα του, προκειμένου να πάρει τη νίκη. Η αποχώρηση του Σον Χαφ κράτησε ουσιαστικά τον παίκτη στην ομάδα με τον ίδιο να δείχνει περισσότερη θέληση και να προσπαθεί περισσότερο στις προπονήσεις του συλλόγου. Ο Δημήτρης Πρίφτης ελπίζει ο ΜάκΙντος να συνεχίσει στον ίδιο ρυθμό, καθώς η συνέχεια αναμένεται να είναι ιδιαίτερα δύσκολη. Κατηγορία: Μπάσκετ Α1 Ανδρών


Κώστας Λαγός 19 Σεπτεμβρίου 2020 19 Σεπτεμβρίου 2020 077\nΗ Ιστιαία ανακοίνωσε την ανανέωση της συνεργασίας της με τον ποδοσφαιριστή Σεφίτ Καλιβάτσι:\n‘Στην ομάδα της Ένωσης Απολλωνίου – ΑΟ Ιστιαίας συνεχίζει και τη νέα αθλητική χρονιά ο στόπερ Shefit Kalivaci.\nΟ 29χρονος ποδοσφαιριστής ξεκίνησε την καριέρα του στα 16 του χρόνια από τα Καμάρια και στη συνέχεια, για μία δεκαετία, έχει προσφέρει τις ποδοσφαιρικές του υπηρεσίες στην ομάδα της Ιστιαίας με ενδιάμεσα μικρά διαλλείματα (περνώντας από Ευβοϊκό Γουβών και Ταξιάρχη).\nΟ Σεφίτ ανέβασε την ομάδα μας στην Γ΄ Εθνική Κατηγορία και στο παρελθόν έχει αγωνιστεί σε θέση επιθετικού αλλά και δεξιού μπάκ.\nΓια μια ακόμα χρονιά ο Shefit θα ενισχύσει με την πείρα του το στόχο της ανόδου της ομάδας μας για τη νέα χρονιά’.\nΣαν Σήμερα (26/4/2015): Ιστιαία-Δροσιά 1-0\neviasports 26 Απριλίου 2020 14 Μαΐου 2020\nΑΟ Αιδηψός: Πραγματοποίησε την ετήσια χοροεσπερίδα (photos+videos)\nΚώστας Λαγός 18 Φεβρουαρίου 2020 18 Φεβρουαρίου 2020


Δελτίο τύπου-Διαιτητές ΕΠΣ Κυκλαδων - sportcyclades24\nΑρχική / Ποδόσφαιρο / Δελτίο τύπου-Διαιτητές ΕΠΣ Κυκλαδων\nΔελτίο τύπου-Διαιτητές ΕΠΣ Κυκλαδων\nΔελτίο τύπου-Διαιτητές ΕΠΣ Κυκλαδων…\nΤο Δ.Σ της Ε.Π.Σ. Κυκλάδων συγχαίρει θερμά τους διαιτητές μας κ.κ. Αρμακόλα Ισίδωρο, Καλορογιάννη Θωμά και Μουτάφη Αντώνιο-Νικόλαο, Καλόγερα Αντώνιο, Ανδρικόπουλο Ιωάννη και Κουκά Αργυρώ για την άψογη συμμετοχή τους στα Πρωταθλήματα της Football League, Γ’ Εθνικής Κατηγορίας και Γ’ Εθνικής Κατηγορίας Γυναικών, αντίστοιχα.\nΕπίσης συγχαίρουμε όλους τους Κυκλαδίτες διαιτητές μας και την Επιτροπή Διαιτησίας για το δύσκολο έργο που επιτελούν στο νομό μας.\nΠροηγούμενος Το top-10 των κορυφαίων μετά την 4η αγωνιστική\nΕπόμενο Σοκαριστικό βίντεο – Αεροσυνοδός έπεσε στο κενό από την πόρτα αεροπλάνου\nΚαι επίσημα στον Α.Ο Μυκόνου ο Άγγελος Αργυρός… Επιβεβαιώθηκε πλήρως το ρεπορτάζ του «24» εδώ …


«Oταν κάποτε γραφτεί από την αρχή η ιστορία της δικτατορίας της 21ης Απριλίου 1967, οι 'συνυπεύθυνοι' θα βγουν στο ξαναμέτρημα πολύ περισσότεροι από αυτούς που μέχρι τώρα γνωρίζουμε. Oσο για τους εκλεκτούς του καθεστώτος, αυτοί κι αν ξεπερνούν κάθε προσδοκία, αφού πλήθος ήταν εκείνοι που εξασφάλισαν ανέξοδα μία ταυτότητα δημοκράτη-αντιστασιακού και μερικοί εξ αυτών δεν δίστασαν να ευωχούνται και να δεξιώνονται στο Προεδρικό Μέγαρο κάποιους Ιούλιους της μαύρης μνήμης για να γιορτάσουν περιχαρείς την επάνοδο της δημοκρατίας τρώγοντας αστακοκαραβίδες».\nΜε αυτά τα σκληρά λόγια ο συγγραφέας και ερευνητής Δήμος Λεβιθόπουλος, εμπνευστής και δημιουργός του περίφημου ιστορικού αρχείου «Γεώργιος Λεβιθόπουλος», μιλάει στο «Eθνος της Κυριακής» για την 44η επέτειο της απριλιανής δικτατορίας.\nΣτις 21 Απριλίου του 1967 η Ελλάδα μπήκε στον γύψο. Ο κ. Λεβιθόπουλος ισχυρίζεται ότι τα αρχεία και τα ντοκουμέντα που βγήκαν στο φως δεν είναι παρά το ένα τοις χιλίοις όσων έλαβαν χώρα κατά την 7χρονη δικτατορία. «Η περίπτωση της δικτατορίας εξελίχθηκε τελικά σε ένα δια-δικαστικό και κοινωνικό θρίλερ, του οποίου γνωρίζουμε μόνο το ρεπορτάζ, όχι όμως και την ιστορία. Ενα καθεστώς αυταρχικό δημιουργεί δύο εκκολαπτήρια. Το πρώτο αθέλητα, το άλλο ηθελημένα. Ενα αγωνιστών και ένα χαφιεδοκολάκων. Λέω, λοιπόν, καθαρά και ξάστερα ότι υπάρχουν πολλοί άγνωστοι, εντελώς άσημοι αγωνιστές που η προσφορά τους και οι κακουχίες τους ξεπερνούν το πλέον απερίγραπτο μυθιστορηματικό μεγαλείο. Ολοι αυτοί θα άξιζαν να γίνουν βιβλία, κινηματογραφικά σενάρια και γιατί όχι και υπουργοί. Τώρα την ακριβώς αντίθετη σκέψη την αφήνω στη δική σας δημιουργική φαντασία», μας λέει χαρακτηριστικά.\nΜιλάμε για πανίσχυρους «υπουργούς» μπαλαντέρ, εμφανίζονταν ως οι από μηχανής θεοί σε κάθε λογής καταστάσεις. Διεθνείς σχέσεις, εμπόριο όπλων, πετρέλαιο κ.λπ. Και ασκούσαν τη «γοητεία» τους διαθέτοντας ισχυρές διασυνδέσεις σε κυκλώματα κυρίως του εξωτερικού, με τεράστιες οικονομικές και πολιτικές επιρροές. «Ο παρ' ολίγον και τύποις υπουργός -ακόμη και πρωθυπουργός- Νικόλαος Φαρμάκης δεν είναι γνωστός στον πολύ κόσμο για τα υψηλά καθήκοντά του στην κυβέρνηση Παπαδόπουλου, αναλαμβάνει ωστόσο να ξεμπλοκάρει 4 πολεμικά αεροσκάφη από την Αμερική προς την Ελλάδα, παίζει πολύ σημαντικό παρασκηνιακό ρόλο σε όλη την εξέλιξη του Κυπριακού, συνομιλεί με «πετρελαιάδες» και στηρίζει από την πρώτη μέρα τον Παπαδόπουλο, παρά το ότι ο ίδιος ήταν "άνθρωπος του παλατιού"», λέει ο Δήμος Λεβιθόπουλος. Το απόγευμα της 21ης Απριλίου τον καλεί ο Παπαδόπουλος να ορκιστεί υπουργός. Ο τέως βασιλιάς του το αρνείται, πιθανόν για να μην εκτεθεί περισσότερο το παλάτι για συνεργασία με τους πραξικοπηματίες. Αλλά και ο Ελληνοαμερικανός, ονόματι Π. Κρίστοφερ, πρώην δήμαρχος του Σαν Φρανσίσκο, παίζει ρόλο όχι απλού διαμεσολαβητή, αλλά υπουργικό. Προσωπικός φίλος του Νίξον, τον συναντά συχνά στο ξενοδοχείο Πλάζα και με σύνδεσμο τον Μ. Κωττάκη, διευθυντή του διπλωματικού γραφείου του υπουργού Εξωτερικών Πιπινέλη, προσπαθεί να διασυνδέσει τους συνταγματάρχες με το μελλοντικό πρόεδρο των ΗΠΑ. Μάλιστα, προτείνει το δικηγορικό γραφείο του Νίξον -όλα αυτά έναν χρόνο πριν από την εκλογή του- να αναλάβει την υπεράσπιση των υποθέσεων της Ελλάδας σε ανώτατο κυβερνητικό επίπεδο της Ουάσιγκτον αντί 300.000 δολαρίων ετησίως. Εκτός όμως από αυτούς, στον κατάλογο των «υπερυπουργών» είναι και άλλοι, όχι πολλοί μα ισχυροί και ως εκ τούτου εκλεκτοί. Πίτερ Δάνος, Λ. Μέντης και άλλοι.\nΕμπνευστής και δημιουργός του περίφημου ιστορικού αρχείου «Γεώργιος Λεβιθόπουλος», στο οποίο διασώζονται ανεκτίμητης ιστορικής αξίας ντοκουμέντα της πρόσφατης ιστορίας της Ελλάδας από το κίνημα του 1935 έως και την προδοσία της Κύπρου το 1974, ο Δήμος Λεβιθόπουλος εδώ και 20 χρόνια δεν κάνει τίποτε άλλο παρά να δημιουργεί ένα ταμείο ιστορικών στοιχείων-ντοκουμέντων που η απλή παράθεσή τους αρκεί για να γράψει την Ιστορία -οι ιστοριογράφοι περιττεύουν... Δύο δεκαετίες χρειάστηκαν για να δημιουργήσει το αρχείο του, στο οποίο έχει δώσει το όνομα του αντιστασιακού πατέρα του. Σε αυτό, συμπεριλαμβάνονται έγγραφα και ντοκουμέντα, επιστολές, απόρρητα μυστικών υπηρεσιών από τα άδυτα του στρατιωτικού καθεστώτος, ικανά να προκαλέσουν ρίγη συγκίνησης ακόμη και στον πιο αδιάφορο... Το 2012 το αρχείο θα είναι έτοιμο να αναρτηθεί στο Διαδίκτυο . Αρχίζει η αντίσταση\nΣυνθήματα, προκηρύξεις, ένα πλοίο για τη Γυάρο και πογκρόμ αριστερών Σαρώνουν τους δρόμους\nΟι φυλακισμένοι, εκτοπισμένοι εξόριστοι στις περισσότερες φυλακές της χώρας, αρνούνται την 21η Απριλίου, μαύρη επέτειο της κατάλυσης της δημοκρατίας, να δεχθούν φαγητό, ακόμα και νερό. Ανάμεσά τους, ονόματα που θα παίξουν αργότερα σημαντικό ρόλο στην πολιτική ζωή του τόπου, όπως ο Λεωνίδας Κύρκος και ο Φοίβος Ιωαννίδης. Οι έγκλειστοι χουντικοί\nΜια ομάδα έγκλειστων αξιωματικών του σκληρού πυρήνα της δικτατορίας είχε καταστρώσει σχέδιο απόδρασης μέσα από τις φυλακές Κορυδαλλού. Φαίνεται απίστευτο, αλλά προκύπτει από την αλληλογραφία Παττακού - Λεβιθόπουλου και σώζεται μέχρι σήμερα και το σχέδιο. Παττακός, Ντερτιλής και άλλοι, τον χειμώνα του '80 είχαν τεθεί επικεφαλής και μερικών άλλων και ετοίμαζαν μυστικά το κόλπο μιας μεγάλης απόδρασης. Και όλα αυτά παρά τις συστάσεις Παπαδόπουλου που απείχε λέγοντάς τους πως αν γλιτώσουν από τις σφαίρες των φρουρών, το πολύ να φτάσουν ώς το νοσοκομείο της φυλακής με σπασμένα μέλη. Το «σχέδιο ενεργείας» εντελώς μυστήρια φτάνει στα αυτιά της διεύθυνσης των φυλακών και, όπως είναι φυσικό, γίνεται χαμός. Αμέσως αρχίζουν και έριδες μεταξύ επίδοξων δραπετών για τη διαρροή που πιθανά οφείλεται σε στημένο αυτί κάποιου αρχιφύλακα. Παλιές μέθοδοι και μην ξεχνάμε ποιοι ήταν οι πρώτοι διδάξαντες του και οι τοίχοι έχουν αυτιά. Ο ίδιος ο Παττακός γράφει σε απόρρητη επιστολή του: «Μου προετάθη υπότινος των συνεγκλήστων η απόδρασις ως γενναία πράξις και επιτρεπτή επιβαλλομένη υπό τον στρατιωτικόν κανονισμόν προς δικαίωσιν του αγώνος μας. Ηρχισα να μελετώ και να σχεδιάζω. Ευρήκα λύσεις τινάς, δεν ευρέθη ευκαιρία έντιμος. Ευρεθείς εις κλούβαν από αεροδρομίου Χανίων προς φυλακάς Χανίων, μου εγένετο πρότασις να αποδράσω υπό συνοδεύοντός με στην κλούβα ενοματάρχου... Απέρριψα την πρόταση ως ήτο φυσικόν».


ΑρχικήGENELΟι νέες άδειες οδήγησης θα έχουν TOGG Silhouette και η Τουρκία θα γράφεται αντί για την Τουρκία\nΟ υπουργός Εσωτερικών Süleyman Soylu ανακοίνωσε ότι η σιλουέτα του TOGG θα εμφανίζεται στα πρόσφατα σχεδιασμένα έγγραφα e-drive. Επιπλέον, η περίοδος ισχύος των πράσινων διαβατηρίων αυξάνεται σε 10 χρόνια.\nΟ υπουργός Süleyman Soylu ανακοίνωσε ότι η σειριακή παραγωγή του εγχώριου διαβατηρίου, του οποίου οι μελέτες σχεδιασμού και η πιλοτική παραγωγή έχουν ολοκληρωθεί με επιτυχία, έφτασε στο τελικό στάδιο.\nΟ Υπουργός Süleyman Soylu, στη συνέντευξη Τύπου που πραγματοποιήθηκε στη Γενική Διεύθυνση Υποθέσεων Πληθυσμού και Ιθαγένειας, παρουσίασε το εγχώριας παραγωγής e-Passport και τη νέα άδεια e-Driver και την κάρτα e-Blue, δήλωσε ότι προήλθε από εταιρεία.\nΔηλώνοντας ότι υπάρχει κρίση προμήθειας τσιπ στον κόσμο, ο υπουργός Σοϊλού είπε ότι η εταιρεία από την οποία αποκτήθηκαν τα διαβατήρια είχε επίσης δυσκολίες στην κάλυψη των απαιτήσεων. Ο Soylu είπε ότι καταβάλλονται προσπάθειες για να αποφευχθούν τυχόν προβλήματα με τα αποθέματα που προμηθεύτηκαν προηγουμένως.\nΕπισημαίνοντας ότι πολλές χώρες στην Ευρώπη έχουν επιστρέψει στα παλιά διαβατήρια λόγω των προβλημάτων στην προμήθεια τσιπς, ο υπουργός Soylu είπε: «Με το έργο της Γενικής Διεύθυνσης Υποθέσεων Πληθυσμού και Ιθαγένειας και του Υπουργείου Οικονομικών και Οικονομικών, η Γενική Διεύθυνση του Τυπογραφείου Νομισματοκοπείου και Γραμματοσήμων, εξέφρασε και χθες ο Πρόεδρός μας, τις νέες εγχώριες εργασίες σχεδιασμού e-Passport και ολοκλήρωσε με επιτυχία την πιλοτική παραγωγή. Είμαστε στο τελικό στάδιο για μαζική παραγωγή. Ο αξιότιμος Πρόεδρός μας ανακοίνωσε επίσης χθες ότι ελπίζω ότι θα παράγουμε το δικό μας ηλεκτρονικό διαβατήριο τον Αύγουστο». μοιράστηκε τις γνώσεις του.\nΔηλώνοντας ότι στα διαβατήρια τοποθετούνται πολλοί κωδικοί ασφαλείας, ο υπουργός Σοϊλού σημείωσε ότι το νέο εγχώριο διαβατήριο έχει πολλές καινοτομίες με τα χαρακτηριστικά ασφαλείας και την τεχνολογία του.\nΟ υπουργός Soylu συνέχισε τα λόγια του ως εξής:\n«Το νέο μας εγχώριο e-Passport διαθέτει τσιπ χωρίς επαφή με λειτουργικό σύστημα TÜBİTAK AKİS και πολλά νέα στοιχεία ασφαλείας. Επιπλέον, το νέο εγχώριο e-Passport θα αντικατασταθεί από την έκφραση «Τουρκία» για πρώτη φορά με τις οδηγίες του Προέδρου μας, αντί για «Τουρκία». Ο σχεδιασμός του είναι ένα πρωτότυπο σχέδιο. Σε κάθε σελίδα του διαβατηρίου θα υπάρχουν εικόνες που σχετίζονται με τις ιστορικές, πολιτιστικές και πνευματικές αξίες διαφορετικών πόλεων της χώρας μας και μια ειδική φυτική εικόνα που ανήκει σε κάθε πόλη, συγκεκριμένη για την πόλη. Επιπλέον, η περίοδος ισχύος του πράσινου διαβατηρίου, που ήταν 5 χρόνια πριν, στα νέα e-Passport, αυξάνεται στα 10 χρόνια με το εγχώριο e-Passport νέας γενιάς».\nΕπιδεικνύοντας τα νέα εγχώρια διαβατήρια, ο Υπουργός μας κ. Ο Σοϊλού τόνισε ότι η φωτογραφία του Σερίφη του Τζαμιού της Αγίας Σοφίας Κεμπίρ θα εμφανίζεται στη μεσαία σελίδα του διαβατηρίου.\nΗ Τουρκία θα γράψει αντί για την Τουρκία\nΟ υπουργός Σοϊλού υπενθύμισε ότι από το 2016 έχει ξεκινήσει η χρήση των αδειών οδήγησης νέας γενιάς και ότι μαζί με τα διαβατήρια συζητείται και η ανανέωση των αδειών οδήγησης.\nΕξηγώντας ότι οι άδειες οδήγησης επανασχεδιάστηκαν επίσης, ο υπουργός Soylu είπε: «Η νέα άδεια e-Driver έχει επίσης αναπτυχθεί τεχνολογικά χρησιμοποιώντας ένα τσιπ ανέπαφων και το επίπεδο ασφάλειας έχει μεγιστοποιηθεί». είπε.\nΤονίζοντας ότι για πρώτη φορά θα χρησιμοποιείται η λέξη «Τουρκία» αντί για «Τουρκία» στις νέες άδειες οδήγησης, όπως στα διαβατήρια. Ο Soylu δήλωσε ότι υπάρχει μόνο μία φωτογραφία στην τρέχουσα άδεια οδήγησης και τώρα, διπλά παράθυρα, δηλαδή διπλές φωτογραφίες, θα χρησιμοποιούνται στη νέα άδεια οδήγησης για λόγους ασφαλείας.\nΔηλώνοντας ότι το λογότυπο του αυτοκινήτου στην άδεια οδήγησης θα είναι «TOGG», ο υπουργός Σοϊλού δήλωσε ότι η ασφάλεια των αδειών οδήγησης έχει φτάσει σε υψηλό επίπεδο. Ο Υπουργός μας κ. Ο Süleyman Soylu είπε, «Όλοι δεν χρειάζεται να αλλάξουν αμέσως την άδεια οδήγησης, μπορούν να αλλάξουν μόλις λήξουν οι άλλες άδειες οδήγησης. Υπάρχει περίοδος 10 ετών για τις άδειες κατηγορίας Β και 5 ετών για τα βαρέα οχήματα. zamΑυτή η άδεια θα χρησιμοποιηθεί ως νέα άδεια οδήγησης της Τουρκίας αυτή τη στιγμή και σε νέες άδειες. αυτός είπε.\nΟ υπουργός Soylu δήλωσε ότι η μπλε κάρτα που είναι κατασκευασμένη με «χάρτινο υλικό» θα μετατραπεί σε κάρτα υψηλής ασφάλειας e-Blue με τσιπ χωρίς επαφή, το οποίο περιέχει βιομετρικά δεδομένα, για όσους είναι Τούρκοι πολίτες εκ γενετής και στη συνέχεια αποποιήθηκαν την υπηκοότητά τους για διάφορες λόγους, και για τους συγγενείς τους μέχρι τρίτου βαθμού.\nΟ Υπουργός μας κ. Ο Soylu πρόσθεσε ότι η αλλαγή chip στα δελτία ταυτότητας θα γίνει από το νομισματοκοπείο, την TÜBİTAK και τη Γενική Διεύθυνση Υποθέσεων Πληθυσμού και Ιθαγένειας.\nΝέα συμφωνία με την Ουγγαρία\nΣε ερώτηση δημοσιογράφου, ο υπουργός Soylu είπε: «Θα ξεκινήσουμε την εκτύπωση νέων ηλεκτρονικών διαβατηρίων από τον Αύγουστο. Θα χρησιμοποιηθούν τα υφιστάμενα και για άδεια οδήγησης, μπλε κάρτα και διαβατήριο. Όταν λήξει, η ανανέωση θα παρέχεται όποτε χρειάζεται αναγέννηση. Δεν αναγκάζουμε κανέναν. Όσοι θέλουν να εκδώσουν νέο διαβατήριο θα μπορούν να εκδίδουν αυτά τα διαβατήρια από τον Αύγουστο. Θα χρησιμοποιήσουμε τα αποθέματά μας και σε άλλα διαβατήρια. Θα εκτυπώσουμε και το δικό μας διαβατήριο. Έτσι, δεν θα έχουμε πρόβλημα διαβατηρίου». χρησιμοποίησε τη φράση.\nΣημειώνοντας ότι θα υπογραφεί σύμβαση με την Ουγγαρία για την εκτύπωση διαβατηρίων, ο υπουργός μας κ. Ο Soylu είπε, «Διαπραγματευόμαστε με την Ουγγαρία για ένα εφεδρικό ο ένας για τον άλλον. Όταν υπάρχει πρόβλημα στα κέντρα εκτύπωσης διαβατηρίων εδώ ή στα δικά τους, θα έχουμε τη δυνατότητα να εκτυπώσουμε τα διαβατήριά τους και θα έχουν τα δικά μας. καιρό με την Ουγγαρία zamΔουλεύουμε από τότε.” αυτός είπε.\nΟ Υπουργός μας κ. Μετά τις δηλώσεις του, ο Σοϊλού μαζί με δημοσιογράφους εξέτασαν τα σημεία εκτύπωσης διαβατηρίων, αδειών οδήγησης και ταυτοτήτων.\nΟ Bill Gates αντικαθιστά τον Tesla με την Porsche Taycan\nCarigami αντί του Origami από το Infiniti\nΣέλινο Burger αντί για χάμπουργκερ για όσους δεν τρώνε κρέας\nΠώς να αγοράσετε εισιτήριο τρένου με κωδικό HES; Πώς να αποκτήσετε τον κωδικό Hes; Ταξιδιωτική άδεια με κωδικό HEPP…\nΤο Audi εστιάζει στη δεύτερη χρήση, αντί της πρώιμης ανακύκλωσης\nΤα ηλεκτρικά αυτοκίνητα θα λειτουργούν τώρα με αλάτι αντί για λίθιο\nΥγιεινά ποτά που μπορούν να καταναλωθούν αντί για ενεργειακά ποτά!\nΗ Total Turkey Marketing παρουσίασε την ομάδα προϊόντων Ceran με γράσα νέας γενιάς στο Iskenderun\nΗ Automechanika Istanbul βρίσκεται στα ψηφιακά μέσα για πρώτη φορά με το IBISConnect Turkey\nMXGP της Τουρκίας στον Παγκόσμιο Τύπο\nIBISConnect Turkey 2020 Πραγματοποιείται σε ψηφιακό περιβάλλον\nΤο Total Turkey Marketing συνεργάστηκε με την Eksper Mineral Oils!\nΟ Levent Börek γίνεται ο χορηγός του MXGP της ΤΟΥΡΚΙΑΣ


Pudong - Ξενοδοχεία: 1.693 φθηνές προσφορές ξενοδοχείων στην πόλη Pudong, Σανγκάη\nΞενοδοχεία στην τοποθεσία Pudong, Σανγκάη\nΨάξτε και συγκρίνετε ξενοδοχεία στην τοποθεσία Pudong, Σανγκάη από εκατοντάδες ταξιδιωτικές σελίδες για να εξοικονομήσετε χρήματα\nPudong - Συμβουλές για κράτηση ξενοδοχείου\nPudong - Μέση τιμή:\nPudong, Σανγκάη - Ξενοδοχεία\nΕμφάνιση και των 1.693 ξενοδοχείων\nΤο ξενοδοχείο 4 αστέρων βρίσκεται στην περιοχή Pudong και διαθέτει μια ποικιλία κορυφαίων παροχών, όπως εσωτερική πισίνα και τζακούζι. Επιπλέον, παρέχει δωρεάν ασύρματο ίντερνετ, όροφο επιχειρηματικών στελεχών και σάουνα.\nNo. 1136, Zuchongzhi Road, Σανγκάη, Κίνα\n10,1 χλμ. από το κέντρο της πόλης, Σανγκάη, SH, Κίνα\nΤοποθετημένο στην περιοχή Pudong, το Evergreen Laurel Hotel Shanghai σάς προσφέρει κομψή διαμονή με όλες τις σύγχρονες ανέσεις. Επιπλέον, διαθέτει δωρεάν ασύρματο ίντερνετ στους κοινόχρηστους χώρους, παιδότοπο και express άφιξη / αναχώρηση.\nNo 100 Century Avenue Pudong, Σανγκάη, Κίνα\n9,0 χλμ. από το κέντρο της πόλης, Σανγκάη, SH, Κίνα\nΣτην περιοχή Pudong, το Green Court Place Jingqiao Middle Ring Shanghai εξασφαλίζει 4άστερη διαμονή και διαθέτει αποθήκευση αποσκευών, δωρεάν ασύρματο ίντερνετ στους κοινόχρηστους χώρους και παιδική χαρά. Βρίσκεται κοντά στα δημοφιλή αξιοθέατα της περιοχής και 10 λεπτά με τα πόδια από τον σταθμό Jinqiao Road Metro Station.\n719 Ying Chun Road, Pudong New Area, Σανγκάη, Κίνα\n5,5 χλμ. από το κέντρο της πόλης, Σανγκάη, SH, Κίνα\nΑξίζει να αναφέρουμε ότι το ξενοδοχείο λειτουργεί από το 2003 και βρίσκεται στην περιοχή Pudong. Οι επισκέπτες μπορούν να χρησιμοποιήσουν τις εξής πολυτελείς υπηρεσίες κατά τη διάρκεια της διαμονής τους: υπηρεσία λιμουζίνας, ταράτσα και εσωτερική πισίνα.\nΤα φθηνότερα ξενοδοχεία στην τοποθεσία Pudong, Σανγκάη\n300 Fang Dian Road, Σανγκάη, Κίνα\nΤο μοντέρνο ξενοδοχείο βρίσκεται στην περιοχή Pudong και διαθέτει για τους επισκέπτες 24ωρη υπηρεσία υποδοχής, συνεδριακές αίθουσες και φύλαξη βρεφών /παιδιών. Επιπλέον, παρέχει συνάλλαγμα, αποθήκευση αποσκευών και υπάλληλο υποδοχής.\nNo.889 BiBo Road,Zhangjiang Hi-tech Park, Σανγκάη, Κίνα\nΤο ξενοδοχείο προσφέρει 4άστερη διαμονή στην περιοχή Pudong. Οι επισκέπτες μπορούν επίσης να χρησιμοποιήσουν δωρεάν ασύρματη σύνδεση στο διαδίκτυο.\nBuilding No 1, Lane 3188, Σανγκάη, Κίνα\nΔιαθέτοντας υπηρεσίες και ανέσεις 4 αστέρων το ξενοδοχείο βρίσκεται στο κέντρο της περιοχής, Pudong. Επιπλέον, παρέχει ανοιχτή εξωτερική πισίνα, παιδότοπο και παιδική χαρά.\nNo 17 Lane 3999, Xiupu Road, Pudong District, Σανγκάη, Κίνα\nΑυτό το άνετο ξενοδοχείο στην πόλη Σαγκάη διαθέτει δωρεάν ασύρματη πρόσβαση στο διαδίκτυο, καθώς και express άφιξη / αναχώρηση και παιδότοπο. Επιπλέον, παρέχει 24ωρη υπηρεσία υποδοχής, μασάζ και παιδική χαρά.\n1199 Ying Chun Road Pudong, Σανγκάη, Κίνα\nΤοποθετημένο σε αυτή την περιοχή της πόλης (Σαγκάη), αυτό το 5 αστέρων κατάλυμα είναι πολύ κομψό και άνετο. Επιπλέον, διαθέτει δωρεάν ασύρματο ίντερνετ στους κοινόχρηστους χώρους, ανοιχτή εξωτερική πισίνα και γήπεδο τένις.\nΤιμές ξενοδοχείων - Pudong, Σανγκάη\nΠού να μείνετε - Pudong, Σανγκάη\nPudong - Αξιοθέατα\nPudong - Συχνές ερωτήσεις για ταξίδια\nPudong - Ποια είναι τα καλύτερα ξενοδοχεία;\n349 χρήστες αξιολόγησαν το Jinling Purple Mountain Hotel Shanghai (Previously Shanghai Grand Trustel Purple Mountain Hotel) με 8,0/10. Μια άλλη πολύ καλή επιλογή είναι το Shanghai Rhea Lakeview Hotel, με βαθμολογία 7,0/10 από 14 κριτικές. Το Jumeirah Himalayas Hotel Shanghai είναι μια εξίσου καλή επιλογή, με βαθμολογία 8,1/10 από 390 κριτικές.\nShanghai New International Expo Centre - Ποια είναι τα καλά ξενοδοχεία σε κοντινή απόσταση;\nΤο Shanghai Rhea Lakeview Hotel είναι ένα δημοφιλές ξενοδοχείο κοντά στο αξιοθέατο "Shanghai New International Expo Centre", με βαθμολογία 7,0 από 14 κριτικές.\nΠοια είναι τα καλά ξενοδοχεία στην περιοχή Pudong κοντά στο αξιοθέατο "Shanghai Disneyland";\nΤο Starway Hotel at Pudong είναι ένα ξενοδοχείο κοντά στο αξιοθέατο "Shanghai Disneyland" που είναι δημοφιλές στους χρήστες της HotelsCombined, με βαθμολογία 7,4 από 30 κριτικές.\nThe Bund - Υπάρχουν καλά ξενοδοχεία σε κοντινή απόσταση;\nΈνα καλό ξενοδοχείο κοντά στο αξιοθέατο "The Bund" είναι το Riverview Hotel on the Bund, με βαθμολογία 7,3/10 από 371 κριτικές στη HotelsCombined.


Παράταση του lockdown μέχρι τις 21 Δεκέμβρη εισηγούνται οι ειδικοί. – Zante Report\n18 Ιανουαρίου 2022 (04:09)\nΕντείνονται οι εκκλήσεις των λοιμωξιολόγων για αυστηρή τήρηση των μέτρων και παράταση του αυτοπεριορισμού των πολιτών, υπό το φόβο της…\nΕλλαδα Ζακυνθος , 29 Νοεμβρίου, 2020 12:18\nΕντείνονται οι εκκλήσεις των λοιμωξιολόγων για αυστηρή τήρηση των μέτρων και παράταση του αυτοπεριορισμού των πολιτών, υπό το φόβο της ραγδαίας επιδείνωσης του επιδημιολογικού φορτίου λόγω των χριστουγεννιάτικων αγορών, αλλά και λόγω του γεγονότος ότι οι μονάδες του ΕΣΥ δέχονται αφόρητη πίεση παρά τις τρεις εβδομάδες καραντίνας.\nΜε αυτά τα δεδομένα οι εισηγήσεις των ειδικών βρίσκονται στην αντίθετη κατεύθυνση από αυτή της χαλάρωσης των μέτρων, προτείνοντας παράταση 2-3 εβδομάδων στο υφιστάμενο lockdown.\nΈνας από αυτούς είναι και ο ο καθηγητής Παθολογίας, Χαράλαμπος Γώγος, ο οποίος υπενθυμίζοντας ότι «το lockdown έγινε οριζόντια για να μη μεταφερθεί το κλίμα της Θεσσαλονίκης και στις άλλες πόλεις», τάχθηκε ξεκάθαρα υπέρ της επέκτασης των περιοριστικών μέτρων, με το σκεπτικό ότι «το κακό δεν είναι μόνο ότι έχουμε πολλά κρούσματα, αλλά ότι έχουμε πολλά ενεργά κρούσματα. Είναι πάνω από 20.000 διαγνωσμένα, ενώ μη διαγνωσμένα υπολογίζονται γύρω στα 100.000».\nΥπό αυτό το πρίσμα, ο κ. Γώγος εκτίμησε ότι “εορταστική κανονικότητα” δεν μπορεί να συμβεί πριν τις 14 Δεκεμβρίου.\nΑκόμη πιο μακριά τοποθέτησε την αφετηρία της επαναφοράς στην καθημερινότητα ο καθηγητής Λοιμωξιολογίας, Νίκος Σύψας, στο τέλος του Δεκέμβρη. Διευκρινίζοντας ότι αποτελεί προσωπική του άποψη, ο κ. Σύψας ζήτησε η παράταση του lockdown να διαρκέσει μέχρι τις 21 Δεκεμβρίου, αν και θεωρεί ως πιο ιδανική ημερομηνία λήξης του την 14η Δεκεμβρίου.